Στραματσόνι: «Δεν μου αρέσουν τα πολλά λόγια» - Onsports.gr\nOnsports Team\t13 Νοεμβρίου 2015, 11:28\nΣτραματσόνι: «Δεν μου αρέσουν τα πολλά λόγια»\nΧαρούμενος που είναι στον Παναθηναϊκό, αλλά στόχος του είναι να μιλήσουν τα αποτέλεσμα για τον ίδιο, εμφανίστηκε ο Αντρέα Στραματσόνι.\nΟ νέος τεχνικός των «πράσινων» παρουσιάστηκε επίσημα από την διοίκηση του «τριφυλλιού», αποκάλυψε τις πρώτες του σκέψεις για το σύστημα που θα ακολουθήσει στο ντέρμπι με τον Ολυμπιακό, έχοντας 4 αμυντικούς και 2 επιθετικού, ενώ ξεκαθάρισε πως ζει για τα μεγάλα ντέρμπι.\nΑρχικά, την παρουσίαση του Ιταλού προπονητή… ανέλαβε ο Γιάννης Αλαφούζος, ο οποίος ανέφερε: «Ο προπονητής μας είναι νέος άνθρωπος με εμπειρίες και πολύ υψηλό επίπεδο. Ποδοσφαιρικό και μορφωτικό. Είναι ένας άνθρωπος που θα συνεχίσει την φιλοσοφία της ομάδας μας που είναι να αναδείξουμε νέους παίκτες και να βρίσκουμε και κάποιους πιο έμπειρους. Μόνο αν αναδείξουμε νέους παίκτες και βάλουμε πιο έμπειρους, με την κατάσταση στην Ελλάδα, μπορούμε να κάνουμε κάτι στην Ευρώπη. Τα κριτήρια στην Ελλάδα είναι διαφορετικά αλλά είμαι αισιόδοξος πως θα έχουμε εξελίξεις στα δικαστικά. Είμαι χαρούμενος που είναι εδώ ο νέος προπονητής, νιώθω ασφάλεια και του εύχομαι καλή τύχη».\nΑπό την πλευρά του, ο Τάκης Φύσσας, σχολίασε: «Θέλω να πω ότι η επιλογή μας έγινε βάσει του πρότζεκτ μας. Ταίριαξαν οι απόψεις μας. Είναι ένας προπονητής με πάθος για δουλειά, με εμπειρίες σε ένα από τα κορυφαία πρωταθλήματα. Του ευχόμαστε να έχει επιτυχίες με τον Παναθηναϊκό μας».\nΠαράλληλα, τον λόγο πήρε ο Λεωνίδας Βόκολος, ο οποίος σημείωσε: «Να ευχαριστήσω και εγώ τον Γιάννη για την προσπάθεια και την δουλειά. Από κει και πέρα, να καλωσορίσω τον νέο μας προπονητή. Είναι ένας άνθρωπος πολύ κοντά στο προφίλ μας, στο πρότζεκτ μας. Είμαστε χαρούμενοι που είναι εδώ. Θα έχει την στήριξη όλων μας. Ξέρει ποιος είναι ο Παναθηναϊκός. Καλή επιτυχία και καλωσήρθε...».\nΑκολούθως, ο λόγος πέρασε στον Αντρέα Στραματσόνι, ο οποίος ανέφερε αρχικά: «Καλή σας ημέρα. Θα ήθελα να ευχαριστήσω τον πρόεδρο και τον τεχνικό διευθυντή που μου έδωσαν τη δυνατότητα να είμαι εδώ. Είμαι χαρούμενος που είμαι εδώ. Δεν μου αρέσουν τα πολλά λόγια. Ξέρω ότι έχω έρθει σε έναν σύλλογο με μεγάλη παράδοση και με πολύ φανατικούς φιλάθλους. Δεν θέλω να πω πολλά λόγια».\nΠαράλληλα, ο Ιταλός μίλησε για:\nΤο σύστημα που θα ακολουθήσει ο Παναθηναϊκός: «Όταν ένας προπονητής έρχεται στη μέση της χρόνιας έχει διαφορετικά χαρακτηριστικά από εκείνον που διαδέχεται. Ο προηγούμενος είχε πετύχει πολλά πράγματα. Έχω μεγάλο σεβασμό σε όλους. Έχω όμως τις δικές μου ιδέες και μέσα από τις πρώτες προπονήσεις που έχουμε κάνει είναι να καταλάβουμε τους παίκτες. Οι διευθυντές ήταν κοντά μας. Το μόνο σίγουρο είναι ότι ο Παναθηναϊκός θα παίξει με δύο επιθετικούς και τέσσερις στην άμυνα. Αυτό όμως δεν σημαίνει πως δεν θα χρειαστούμε χρόνο για να προσαρμοστούμε στη νέα πραγματικότητα».\nΤο ντέρμπι με τον Ολυμπιακό: «Η πρώτη μας αγωνιστική θα είναι το ντέρμπι με τον Ολυμπιακό, ίσως η πιο σημαντική αναμέτρηση της χρονιάς. Ξέρω για την επιθυμία όλων των οπαδών μας. Ξέρω τι συνέβαινε και στη Ρώμη και το Μιλάνο. Όταν πήγα με τον πρόεδρο στο γήπεδο. Το φαντάστηκα γεμάτο. Όλοι θέλουν να αποτελούν κομμάτι μίας τέτοιας αναμέτρησης. Δεν έχω προλάβει να μπω στη φιλοσοφία αυτού του ματς, όμως λατρεύω να είμαι μέρος τέτοιων ματς».\nΤι μπορούν να περιμένουν οι οπαδοί του Παναθηναϊκού στο ντέρμπι: «Βρήκα μία ομάδα συγκεκριμένη. Αυτό το διάστημα κάνουμε προπονήσεις χωρίς τους πέντε διεθνείς (Μπεργκ, Καρέλης, Νίνης, Πράνιτς και Χουχούμης) και κάνουμε προπονήσεις με παιδιά από την ομάδα Νέων. Προσπαθούμε σε αυτό το μικρό χρονικό διάσημα να προετοιμαστούμε για την αναμέτρηση. Δε θα ήθελα πριν μιλήσω να μάθω την ομάδα και να κατανοήσω την φιλοσοφία της. Θέλω να ευχαριστήσω τον πρόεδρο και τους διευθυντές που με ενημερώνουν για τα πάντα. Η τελευταία λέξη όμως ανήκει σε εμένα. Θέλω να κατανοήσω πλήρως ορισμένα πράγματα και μετά να μιλήσουμε».\nΤο αν μπορεί να δώσει κάποια υπόσχεση: «Θέλω να πω ότι μου έδειξαν εμπιστοσύνη οι διευθυντές και ο πρόεδρος. Οφείλω να ανταποδώσω την εμπιστοσύνη που μου επέδειξαν. Θέλω να κρίνομαι από τα αποτελέσματα που παίρνω. Δεν μου αρέσει να δίνω υποσχέσεις. Θέλω να μιλάμε μόνο για τα αποτελέσματα. Προς το παρόν χρειάζεται να δουλέψουμε σκληρά για να βελτιώσουμε ορισμένα πράγματα, ώστε το προπονητικό επιτελείο μας να πετύχει τη δουλειά του».\nΤην επιστροφή του Μίκαελ Εσιέν: «Είναι ένας διάσημος παίκτης. Τον ήξερα από το Μιλάνο και τον είχα αντιμετωπίσει με την Ίντερ. Όντως το καλοκαίρι ήταν μία από τις καλύτερες μεταγραφές του συλλόγου. Χρειάζεται να έχουμε μία προσεκτική προσέγγιση. Εγώ θα λαμβάνω υπ’ όψιν τις αναφορές που έχω από το ιατρικό επιτελείο και τα όσα μου λέει ο ίδιος. Έχει βγάλει τις τελευταίες προπονήσεις. Είναι ένας έμπειρος παίκτης, που ξέρει πολύ καλά το σώμα του. Θα πρέπει να δείξουμε υπομονή, να μην πιέσουμε καταστάσεις και μέρα με τη μέρα να ανεβάζει εκείνος ρυθμό».\nΤο προφίλ του και τη συνεργασία με τον Παναθηναϊκό: «Ομολογουμένως είμαι ένας νέος προπονητής. Στάθηκα λίγο τυχερός στα πρώτα βήματα της καριέρας μου, επειδή έχω 100 παρουσίες στο πρωτάθλημα της Ιταλίας και στο Europa League. Αυτό ήταν μία μεγάλη ευκαιρία για έναν προπονητή σαν εμένα. Έχω εμπιστοσύνη στο πρότζκετ που μου προτάθηκε από τον Παναθηναϊκό και οι φιλοδοξίες μας συμβαδίζουν. Έχουμε ένα μείγμα παικτών: νέους που έχουν όρεξη και έμπειρους που έχουν διάθεση να προσφέρουν. Μιλάμε μόνο για το παρόν, και το μέλλον μου είναι στον Παναθηναϊκό».\nΤις φήμες που υπάρχουν για τον Κονέ και τον Καρνέζη και αν έχει μιλήσει μαζί τους: «Οι δύο πρώην παίκτες μου με πήραν τηλέφωνο. Και ο Καρνέζης που ήταν πρώην τερματοφύλακας του Παναθηναϊκού. Και οι δύο μου ευχήθηκαν καλή τύχη. Συμπαθώ και τους δύο παίκτες. Όσον αφορά την επιστροφή του Καρνέζη, θα πρέπει να απευθυνθείτε στον πρόεδρο και εγώ ξέρω ότι τον θέλει η Ουντινέζε. Το ιταλικό πρωτάθλημα έχει γεμίσει από Έλληνες παίκτες όπως ο Μόρας, ο Μανωλάς, ο Φετφατζίδης, ο Κονέ και ο Καρνέζης. Όλοι τους αποδεικνύουν πως έχει ανέβει το επίπεδο του ελληνικού πρωταθλήματος».\nΤο ντέρμπι με τον Ολυμπιακό και τι πιστεύει: «Δεν είναι προσωπικό. Θα ήθελα να μιλήσω για τον αγώνα όταν πλησιάζει ο αγώνας αυτός».\nΤο αν επιθυμεί την… ελληνοποίηση του Παναθηναϊκού: «Έχω εμπιστοσύνη στους Έλληνες παίκτες. Οφείλει και ο κορμός της ομάδας να αντανακλά το έθνος της πόλης, των κατοίκων και γενικότερα του συλλόγου. Προέρχονται από τη Ρώμη που συνηθίζει να προωθεί τους ηγέτες της. Στο ποδόσφαιρο είμαστε σε ένα στάδιο διεθνοποίησης, όμως στα αποδυτήρια θα πρέπει να υπάρχουν Έλληνες που να εκφράζουν την ομάδα».\nΤο σύστημα που θα ακολουθήσει στο ντέρμπι με τον Ολυμπιακό: «Δεν ξέρω (γέλια). Σας ζητάω συγγνώμη, επειδή είναι πολύ πρώιμο να απαντήσουμε. Λείπουν αρκετοί διεθνείς. Θέλω να τους δω, να μιλήσουμε, να ανταλλάξουμε μία χειραψία και μετά να μιλήσουμε για το ντέρμπι».\nΤην τακτική που θα ακολουθεί ο Παναθηναϊκός με εκείνον στον πάγκο: «Σίγουρα είμαι σε έναν μεγάλο σύλλογο με πολλά πρωταθλήματα. Όπως λέμε και στην Ιταλία, η επίθεση φέρνει τα εισιτήρια και η άμυνα τα πρωταθλήματα».\nΤο μήνυμα που θα ήθελε να στείλει στον κόσμο: «Έχω μεγάλο σεβασμό για την κατάσταση που βρήκα εδώ. Κάποιες φορές οι ομάδες έχουν τα πάνω και τα κάτω τους. Θα ήθελα τη στήριξη των οπαδών για να μπορέσουμε να τους δώσουμε χαρά. Αυτό όμως θα συμβεί αν θα δώσουμε εμείς το 100% του εαυτού μας».\n11 λεπτά πριν Παναθηναϊκός-Αναγέννηση Καρδίτσας: Η ώρα και το κανάλι του αγώνα\n13 λεπτά πριν Australian Open: «Αέρας» στον 3ο γύρο η… ορεξάτη Μαρία Σάκκαρη (photos+videos)\n22 λεπτά πριν Ξέσπασε σε κλάματα η Καινούργιου: «Μου λένε, να πεθάνεις, να μην κάνεις ποτέ παιδιά... Ηρεμήστε...»\n23 λεπτά πριν Παναθηναϊκός ΟΠΑΠ: Πλήγμα με Παπαγιάννη - Εκτός με Εφές (photos)


Ένωση Αστυνομικών Δ.Σ. | Kriti360.gr\nΑρχική Ετικέτες Ένωση Αστυνομικών Δ.Σ.\nΈνωση Αστυνομικών Δ.Σ.\nΤην Πέμπτη τακτικό Δ.Σ. της Ένωσης Αστυνομικών Υπαλλήλων Χανίων\nΘανάσης Παινεσάκης - 26 Αυγούστου 2019, 11:08 ΠΜ\nΑκολουθεί η ανακοίνωση της Ένωσης Αστυνομικών Υπαλλήλων Νομού Χανίων:Την ΠΕΜΠΤΗ 29 ΑΥΓΟΥΣΤΟΥ 2019 στις 20:00 θα πραγματοποιηθεί τακτικό Διοικητικό Συμβούλιο της Ένωσής Αστυνομικών Υπαλλήλων...


Kronotex - Ανακαίνιση - Διακόσμηση | Ανακαίνιση - Διακόσμηση\nΑνακαίνιση - Διακόσμηση > Υλικά > Δάπεδα > Laminate > Kronotex\n» Posted in Laminate | 0 comments\nΤα δάπεδα laminate την τελευταία δεκαετία είχαν υπερβολικά γρήγορη εξέλιξη, λόγω της ευκολίας στην τοποθέτηση.\nΤο αισθητικό αποτέλεσμα είναι άκρως ικανοποιητικό και έχουν σχετικά χαμηλό κοστολόγιο. Αυτό τους δίνει την δυνατότητα να αποτελούν λύση τόσο στην κατασκευή όσο και την ανακαίνιση χώρων.\nΤα δάπεδα της γερμανικής εταιρίας Kronotex είναι ιδανικά, είτε για οικιακή χρήση, είτε για επαγγελματική, καλύπτοντας αισθητικά την κάθε χρωματική απαίτηση!\nΤα laminate πατώματα της εταιρειας, καθιερώθηκαν σε όλο το κόσμο γιατί αποτελούν ιδανική λύση για χώρους με μεγάλη κυκλοφορία, όπως γραφεία, καταστήματα, εκθέσεις, εστιατόρια, ξενοδοχεία προσφέροντας την ομορφιά του ξύλου σε συνδυασμό με μεγάλη αντοχή και οικονομική τιμή.\nΤοποθετούνται εύκολα και γρήγορα χάρη στο σύστημα Express Clic 3\nΕίναι άκαυστα στην επαφή με το τσιγάρο.\nΠροσφέρουν άριστη ηχομόνωση χάρη στο ενσωματωμένο ειδικό υπόστρωμα που μειώνει τα decibel κατά 70%.\nΗ επιφάνειά τους δεν συγκρατεί λεκέδες και νερό.\nΔεν ξεθωριάζουν από τον ήλιο.\nΕίναι κατάλληλα για εφαρμογή πάνω από ενδοδαπέδια θέρμανση.\nΑντέχουν στη σκληρή χρήση.\nΔιατίθενται σε μεγάλη ποικιλία σχεδίων, μεγεθών και πάχους σανίδων με βάση το HDF ώστε να καλύπτουν κάθε ανάγκη.\nΗ σειρά Basic διαθέτει πατώματα ιδανικά για οικιακή χρήση. Μόνο 6 χιλ. στο πάχος, αλλά πολύ ανθεκτικά και ανθυγρά! Μπορούν να τοποθετηθούν και σε γραφεία με μικρή χρήση. Χάρη στην εφαρμογή Clic2Clic, τοποθετούνται εύκολα, γρήγορα και καθαρά, χωρίς τη χρήση κόλλας. Είναι πολύ οικονομικά και αποτελούν μία ιδιαίτερα ελκυστική επιλογή για ερασιτέχνες!\nKronotex – Σειρά Basic\nΗ σειρά Laminate Smart πάχους 7 χιλ. είναι ιδανική για οικιακή χρήση και επίσης κατάλληλο για καταστήματα! Με το σύστημα Clic2Clic, η εγκατάσταση είναι εύκολη και γρήγορη!\nKronotex – Σειρά Smart\nΤο Mega είναι το δάπεδο για γρήγορη, με χαμηλό κόστος εκγατάσταση σε άνετους χώρους. Αντιπροσωπεύει την XXL-εκδοχή των δαπέδων της Kronotex.\nΜην μπαίνετε καν στη διαδικασία να αφήνετε μικρές λεπτομέρειες να σας κρατούν πίσω. Αντίθετα δειξτε απο τι είστε φτιαγμένοι. Αυτό που μετράει ειναι η ειλικρίνεια, γι’ αυτό μην αφήνετε ευκαιρίες να χαθούν. Το Mega είναι το δάπεδο για γρήγορη, με χαμηλό κόστος εκγατάσταση σε άνετους χώρους. Αντιπροσωπεύει την XXL-εκδοχή των δαπέδων της Kronotex προσδίδοντας στο χώρο σας αφθονία αισθήσεων και ευεξία. Όντας παραδοσιακά και έχοντας υψηλης αισθητικής μοτίβα και αποχρώσεις προσαρμόζονται εύκολα σε καθε χώρο και συνδυάζονται με κάθε είδος διακόσμησης. Η σειρα Mega αποτελείται απο πέτρα και μεσογειακό πλακάκι με καλοσχηματισμένες γραμμές, και αποτελεί λύση σε κάθε περίπτωση.\nKronotex – Σειρά Mega\nΈνα πάτωμα για γενική και ειδική χρήση. Με πάχος 8mm και ένα βελτιστοποιημένο σχέδιο για γρήγορη εφαρμογή. Μπορούν να χρησιμοποιηθούν σε εσωτερικούς χώρους, σπίτια ή επαγγελματικούς χώρους. Αφαιρούνται εύκολα και επανατοποθετούνται αλλού εξίσου εύκολα .Υπάρχουν 32 σχέδια ανάμεσα στα οποία μπορείτε να επιλέξτε το πιο κατάλληλο για εσάς. Η σειρά Dynamic προσφέρει απεριόριστες δυνατότητες, ώστε να ικανοποιήσετε τις δημιουργικές σας ανάγκες για κάθε decor\nKronotex – Σειρά Dynamic\nΤα δάπεδα laminate Exquisit παρέχουν απλόχερα την ομορφιά και την φυσικότητα του ξύλου.\nΑπολαύστε τα ωραία πράγματα στη ζωή. Επιμείνετε στις σταθερές αξίες, Νιώστε την αληθινή εμπειρία του ξύλου. Τα δάπεδα laminate Exquisit παρέχουν απλόχερα την ομορφιά και την φυσικότητα του ξύλου. Η τελειότητα είναι εμφανής, ζεστό και άνετο καθώς και άκρως ευχάριστο στο περπάτημά του όπως το μασίφ ξύλο. Συνδυάζοντας απόλυτα την ανάγλυφη επιφάνεια των νερών του ξύλου και την μή γυαλιστερή επιφάνεια το αποτέλεσμα είναι μια αυθεντική κατασκευή που δημιουργεί μια ζεστή και φυσική ατμόσφαιρα. Οι προσεκτικά διαμορφομένες αυλακώσεις δημιουργούν την απόλυτη αίσθηση ξύλινου δαπέδου. Όλα τα δάπεδα Exquisit κατασκευάζονται βάση του συστήματος ηχοαπορροφητικότητας της Kronotex.\nKronotex – Σειρά Exquisit\nΣειρά Bliss Art\nΤα δάπεδα Laminate Bliss Art είναι κομψά και εξαιρετικά ανθεκτικά,Έχουν ιδιαίτερη κομψότητα και ποιότητα. Mahogany, Cumbrian Maple, Canyon, Andiroba, Plateau Maple και Parisienne Oak. Τα δάπεδα έχουν φάρδος μονο 113mm και εχουν αλουμινένιες γραμμές, παράγοντας μια ιδιαίτερη «ευγένεια» και την κλιμάκωση του μοντέρνου στοιχείου. Αυτό το στοιχείο αυξάνεται στην ξεχωριστή υπεροχή που προσφέρει η έγκδοση της οποίας τα πάνελ εχουν λαμπερό τελείωμα και στην διάσημη «βελούδινη ματ» έγκδοση. Τα πάνελ αυτά δεν σκληραίνονται με υμπεριώδη ακτινοβολία- που είναι ο συνηθισμένος τρόπος σκλήρυνσης- αλλά γίνονται εξαιρετικά ανθεκτικά χρησιμοποιώντας για την σκλήρυνση τους μια ηλεκτρονική ακτίνα. Καταλήγοντας, το πάνελ Bliss Art δεν είναι απλά ένα ιδιαίτερα ελκυστικό προϊόν, αλλα ένα προϊόν σχεδιασμένο για να είναι ανθεκτικό σε καταπόνηση, το οποίο είναι ευχάριστο στο μάτι και μπορεί να αντέξει πολλές διαφορετικές συνθήκες.\nKronotex – Σειρά Bliss Art\nΤο δάπεδο Laminate Amazone είναι ένα πάτωμα ιδανικό γι’ αυτούς που εκτιμούν το εκλεπτισμένο και το ξεχωριστό. Συνδυάζει τη συμβατική ομορφιά με τις ξεχωριστές ή μοντέρνες ιδεές, δίνοντας μια ξεχωριστή πινελιά σε κάθε λεπτομέρεια. Τα δάπεδα Laminate Amazone είναι στενόμακρα, προσδίδοντας μια ιδιαίτερα όμορφη όψη, συμβάλλοντας στη δημιουργία ενός συναρπαστικού μοτίβου. Αν στοχεύετε σε ενα υψηλόυ επιπέδου δάπεδο με πολύ μοντέρνα όψη,\nτο Amazone είναι ιδανικό για εσάς. Σίγουρη λύση ακόμη και για τα πιο εξεζητημένα γούστα, μεσω των 13 διαφορετικών και μοντέρνων αποχρώσεων και μοτίβων.\nKronotex – Σειρά Amazone\nΈνα είδος ειδικού δαπέδου δυνατού, πολύ υψηλής ποιότητας, διαθέτει όλα τα βασικά χαρακτηριστικά των προϊόντων κορυφαίας ποιότητας της Kronotex. Δυνατό όπως όλα τα υπόλοιπα, πρακτικό για κάθε χρήση και σε φυσικές διαστάσεις όπως είναι τα Engineered Floorings. Ευγενής στην εμφάνισή του και γοητευτική δημιουργία Kronotex. Οι σανίδες Mammut είναι πιο μακριές, πιο ισχυρές και πιο κατάλληλες. Αυτό το δάπεδο ταιριάζει ιδανικά στις εφαρμογές εσωτερικού χώρου με υψηλότερη ανθεκτικότητα και προορίζεται είτε για ιδιωτική είτε για εμπορική ή οικιακή χρήση. Τα ντεκόρ Mammut είναι ιδιαίτερα συναρπαστικά: κομψό πάτωμα και αυθεντική εμφάνιση σε απόχρωση φυσικού ξύλου.\nKronotex – Σειρά Mammut\nΤο ‘Robusto’ είναι το καλύτερο στο είδος του, όσο αναφορά σκληρότητα και διάρκεια ζωής. Συνδυάζει ένα φύλλο φίμπερ υψηλής πυκνότητας του πάχους 12mm με μια ειδική επικάλυψη.\nΌλα τα δάπεδα της Kronotex είναι ανθεκτικά. Αλλά το ‘Robusto’ είναι το καλύτερο στο είδος του, όσο αναφορά σκληρότητα και διάρκεια ζωής. Συνδυάζει ένα φύλλο φίμπερ υψηλής πυκνότητας του πάχους 12mm με μια ειδική επικάλυψη. Αυτό το κάνει ιδανικό το πάτωμα για: επαγγελματική και απλή χρήση. Το σύστημα σύνδεσης ‘Clic2Clic’ κάνει ποιο εύκολη την τοποθέτηση και καλύτερη εφαρμογή στους αρμούς. Εάν ο θόρυβος είναι μια ανησυχία, το ‘Robusto’ καλύπτει τις ανάγκες σας χάρη στο πάχους που έχει!\nKronotex – Σειρά Robusto\nΤα δάπεδα Laminate Ocean είναι οπτικά ελκυστικά, ειδικά σχεδιασμένα για δωμάτια που εκτίθενται σε υγρασία αφού είναι αδιάβροχα.\nΤα νέα, ξεχωριστά, εκφραστικά δάπεδα Laminate, της συλλογής «κατάστρωμα πλοίου» είναι τα δάπεδα Ocean. Τα δάπεδα Laminate Ocean είναι οπτικά ελκυστικά, προσδίδουν κίνηση στο χώρο, φτιαγμένα απο ανθεκτικά υλικά, ειδικά σχεδιασμένα για δωμάτια που εκτίθενται σε υγρασία, όπως μπάνια, αφού είναι αδιάβροχα.\nKronotex – Σειρά Ocean\nΣειρά Design Collection\nΕπιτύχετε μια συναρπαστική όψη για τον χωρο σας μεσω της Design Collection. Μοναδικοί και τολμηροί σχεδιασμοί όπως ακριβώς και η προσωπικότητά σας.\nα τους γνώστες του αντισυμβατικού: Επιτύχετε μια συναρπαστική όψη για τον χωρο σας μεσω της Design Collection. Μοναδικοί και τολμηροί σχεδιασμοί όπως ακριβώς και η προσωπικότητά σας. Από αρχαίους χαρτες και σχέδια του Βερολίνου, σε μοντέρνα γκράφιτι. Σ’ αυτή τη συλλογη δεν παραβλέπεται καμία τάση διακόσμησης.\nKronotex – Σειρά Design Collection\nΗ σειρά δαπέδων Laminate της Kronotex PSSST! συνδυάζει τις υψηλές απαιτήσεις με τις πρακτικές λύσεις και τις εξαιρετικές μονωτικές ιδιότητες μιας HDF βάσης με την οικολόγική επιφάνεια βινυλίου.\nΑπαλά και ζεστά στην υφή τους, με απλοϊκό χαρατήρα, ιδανικά για εργασιακούς χώρους όπως γραφεία. Η σειρά δαπέδων Laminate της Kronotex PSSST! συνδυάζει τις υψηλές απαιτήσεις με τις πρακτικές λύσεις και τις εξαιρετικές μονωτικές ιδιότητες μιας HDF βάσης με την οικολόγική επιφάνεια βινυλίου. Είναι ειδικά σχεδιασμενα για προσαρμογή σε μεγάλους χώρους με το ειδικό σύστημα τοποθέτησης ExpressClic να επιτρέπει την γρήγορη εκγατάστασή τους. Διατίθενται σε ποικιλία ελκυστικών χρωμάτων και μοτίβων.\nKronotex – Σειρά PSSST\nH συλλογή Glamour της γερμανικής εταιρίας Kronotex συνδυάζει μια υψηλού επίπέδου κομψότητα με την εξαιρετική εμφάνιση των δαπέδων της.\nΈνα δάπεδο διαφορετικό από τα άλλα, ενα δάπεδο Kronotex που δεν έχετε ξαναδεί. Η συλλογή Glamour της γερμανικής εταιρίας Kronotex συνδυάζει μια υψηλού επίπέδου κομψότητα με την εξαιρετική εμφάνιση των δαπέδων της. Αυτό είναι όμως το αναμενόμενο, καθώς τα συγκεκριμένα δάπεδα είναι καλυμμένα με αρκετές στρώσεις από εξαιρετικά ανθεκτικό βερνίκι και είναι σχεδιασμένα για πληθώρα χρήσεων. Προσφέρουν και εγγυώνται όσα περιμένετε απο ένα δάπεδο laminate ενω φτάνουν σε ενα υψηλό επίπεδο άνεσης και ασφάλειας.\nKronotex – Σειρά Glamour\nΔείτε πόσο εύκολη είναι η εγκατάσταση της Kronotex!!!


Σωστά τα λες κύριε Δήμαρχε, όμως εσύ δεν ήσουν αυτός που από την πρώτη στιγμή προσπάθησες να κρατήσεις αποστάσεις από τα δυο στελέχη της δημοτικής σου ομάδας; Την επομένη μέρα της σύλληψής τους, εσύ δεν έβγαλες ανακοίνωση για να γνωστοποιήσεις στους δημότες ότι οι πράξεις στις οποίες φέρεται να προέβησαν τα δυο στελέχη σου δεν έχουν σχέση με τον Δήμο και τις υπηρεσίες του; Εσύ δεν ήσουν αυτός που την μεθεπόμενη της σύλληψής τους, πριν γίνουν γνωστά τα αποτελέσματα της ανάκρισης έσπευσες με νέα ανακοίνωση να γνωστοποιήσεις ότι αποδέχεσαι τις παραιτήσεις τους(που ενδεχομένως και να ζήτησες) από τις θέσεις τους στην Δημοτική αρχή και στο Δημοτικό συμβούλιο;\nΛίγη αυτοσυγκράτηση δεν βλάπτει!!!\nΟφείλεται πρωτίστως να προστατευτεί το όνομα και η αξιοπρέπεια της ίδιας μας της πόλης! Δεν νομίζετε;\nΤο λιμάνι πάντως είναι χωρίς ρεύμα\n«Κομμένο είναι το ρεύμα στο λιμάνι από 2 Ιουλίου 2018 εξαιτίας συσσωρευμένων οφειλών του Δημοτικού Λιμενικού Ταμείου προς τη ΔΕΗ. Οι οφειλές ανέρχονται – σύμφωνα με ασφαλείς πληροφορίες – στο ποσό των 150.000 ευρώ». Αυτά αναφέρει μεταξύ άλλων η ανακοίνωση που εξέδωσε ο επικεφαλής του συνδυασμού «Η Κοινωνία μπροστά» κ. Παπαδόπουλος. Ακολούθησε απάντηση της προέδρου του Λιμενικού ταμείου σύμφωνα με την οποία υπεύθυνος για το χρέος αυτό είναι ο κ. Παπαδόπουλος, ο οποίος ως γνωστό είχε διατελέσει πρόεδρος στο Λιμενικό ταμείο πριν από πέντε περίπου χρόνια. Αναφέρει χαρακτηριστικά στην απάντησή της η κυρία πρόεδρος: «Κύριε Παπαδόπουλε πρέπει κάποια στιγμή ν’ αντιληφθείτε ότι παραδώσατε ως απερχόμενος πρόεδρος ένα υπερχρεωμένο Λιμενικό Ταμείο. Για την ακρίβεια το «φορτώσατε» στις πλάτες άλλων, μαζί με συσσωρευμένες οικονομικές υποχρεώσεις σε ΔΕΥΑΜ, Επικοινωνίες και ΔΕΗ. … … κ. Παπαδόπουλε η διαχειριστική σας τάξη ως Πρόεδρος του Νομαρχιακού Λιμενικού Ταμείου, ελέγχεται από τη Δικαιοσύνη ήδη. Και μιας και αρέσκεστε κάθε φορά σε πηγαίες λαϊκές ρήσεις, έχετε υπόψη σας πάντα πως «Όπου ο καιρός και η πλώρη».\nΕσείς καταλάβατε τίποτα; Εμείς πάντως όχι. Το ρεύμα στο λιμάνι πότε θα συνδεθεί; Όταν τελειώσει το καλοκαίρι;


Το μουσικό φεστιβάλ VISA FOR MUSIC – STAR 92.9\n27 Δεκεμβρίου, 2020 at 6:20 μμ\nΗ πανδημία του COVID-19 έχει αποκλείσει τους μουσικούς από την Αφρική και τη Μέση Ανατολή. Το Φεστιβάλ VISA FOR MUSIC που λαμβάνει χώρα στο Μαρόκο είναι από τα σημαντικότερα που προβάλλουν μουσικούς από χώρες της Αφρικής και της Μέσης Ανατολής σε Ευρωπαίους παραγωγούς και καλλιτεχνικούς διευθυντές δισκογραφικών εταιρειών. Φέτος θα γίνει εξ’ ολοκλήρου μέσω διαδικτύου.\n«Καλέσαμε τους μουσικούς που επελέγησαν από την κριτική επιτροπή. Δυστυχώς δεν μπορούσαμε να καλέσουμε καλλιτέχνες που βρίσκονται εκτός της χώρας γιατί τα περισσότερα σύνορα είναι κλειστά. Για αυτό και επικεντρωθήκαμε σε Μαροκινούς καλλιτέχνες και ξένους μουσικούς που βρίσκονται στο Μαρόκο. Τους φιλοξενήσαμε και γυρίσαμε βίντεο τα οποία θα παρουσιαστούν κατά τη διάρκεια του φεστιβάλ» δήλωσε ο διευθυντής του φεστιβάλ.\nΗ αφρικανική ήπειρος και η Μέση Ανατολή έχουν πληθώρα ταλαντούχων μουσικών και συγκροτημάτων. Φέτος σχεδόν όλα τα φεστιβάλ ακυρώθηκαν.\n«Συμμετέχουν σε πολλά φεστιβάλ στην Ευρώπη, κυρίως το καλοκαίρι και τώρα φοβάμαι ότι δυστυχώς πολλοί από τους καλλιτέχνες θα μπουν στο διεθνές μικροσκόπιο σε εισαγωγικά. Είναι σίγουρο ότι η κρίση θα αφήσει πίσω της πολλά θύματα και σίγουρα πολλές καλλιτεχνικές παραγωγές θα εξαφανιστούν, αυτό είναι σίγουρο» δήλωσε ο διευθυντής του VISA FOR MUSIC, συμπληρώνοντας: «Ελπίζω πάντως το 2021 ο COVID-19 να είναι μια κακή ανάμνηση και οι διοργανωτές του φεστιβάλ να μπορέσουν να καλέσουν ξανά μουσικούς από την Αφρική και τη Μέση Ανατολή γιατί οι μουσικοί και οι οικογένειές τους εξαρτώνται πολύ από τις διεθνείς περιοδείες».\nΤο μουσικό φεστιβάλ VISA FOR MUSIC, αλλά και όλες οι επιχειρηματικές δραστηριότητες στο Μαρόκο γίνονται πλέον μόνο μέσω facebook, instagram και zoom μέχρι και τις 21 Νοεμβρίου.\nΧρήστος Μάστορας: Δείτε το χρωματιστό και μοντέρνο σπίτι του!\nΟ Χρήστος Μάστορας έχει φτιάξει ένα μοντέρνο εργένικο σπίτι με πολλά χρώματα και μίνιμαλ πινελιές. Ο καλλιτέχνης μένει κάπου στο…\nΟ Γιώργος Μαζωνάκης μίλησε για το ξεκίνημα της καριέρας στο τραγούδι, για το πώς κατάφερε να μπει στο καμαρίνι της…\nΜαραντίνης – Χρηστίδου: Ο γιος τους είχε γενέθλια – Οι τρυφερές ευχές\nΙδιαίτερη ημέρα ήταν η χθεσινή για τη Σίσσυ Χρηστίδου και τον Θοδωρή Μαραντίνη. Ο μικρότερος γιος τους Μιχαήλ- Άγγελος έγινε 8 ετών…


Suffocate For Fuck Sake - Fyra - Δισκοκριτική\nΑρχική ΜΟΥΣΙΚΗΔΙΣΚΟΚΡΙΤΙΚΕΣSuffocate For Fuck Sake - Fyra\nΒρέθηκες σε αυτό το κείμενο, είτε επειδή γνωρίζεις ήδη, είτε επειδή σε ιντρίγκαρε το συγκεκριμένο όνομα (υποθέτω). Η απεγνωσμένη κραυγή που αφήνει στο άκουσμά του το όνομα του αινιγματικού ensemble των Σουηδών Suffocate For Fuck Sake, είναι καταδικασμένη να σε συνεπάρει στα σκοτεινά μονοπάτια της από την αρχή της επαφής σου μαζί τους, μέχρι το τέλος.\nΗ αρχή έγινε κάπου περί το 2004, όπου το συγκρότημα κυκλοφορεί το πρώτο της, ομότιτλο EP κι εκεί κάποιοι ψιλιάζονται την κατάσταση παράνοιας που πρόκειται να τους ακολουθήσει τα επόμενα χρόνια. Το 2008 κυκλοφορούν τον πρώτο τους full length δίσκο, Blazing Fires And Helicopters On The Frontpage Of The Newspaper. There's A War Going On And I'm Marching In Heavy Boots, που όπως το μακροσκελές όνομά του μαρτυρά, επρόκειτο για πραγματική έκρηξη. Ακολουθεί το ταξίδι του να χάνεις τον εαυτό σου, μέσω της ιστορίας μίας κοπέλας που είχε εισαχθεί σε άσυλο ανιάτων.\nΟι Suffocate For Fuck Sake υπήρξαν πάντοτε μυστήριοι και low profile. Με τον ίδιο ξαφνικό τρόπο που εμφανίστηκαν στον underground χώρο της Σουηδίας, έτσι εξαφανίστηκαν και για οχτώ χρόνια, κανείς δεν άκουσε τίποτε γι’ αυτούς. Μέχρι που το 2016 επιστρέψουν με το In My Blood, μία τραγική ιστορία που βυθίζεται στα άδυτα της αφαίρεσης της επιλογής. Όπως θα κατάλαβες, δεν ντρέπονται τη δύσκολη θεματολογία και αυτή τη φορά αναλύουν το ζήτημα της υποχρεωτικής στείρωσης των ψυχικά ασθενών στα ιδρύματα της Σουηδίας, που αποτελούσε κανόνα την δεκαετία του 70.\nΓια άλλα πέντε χρόνια παραμένουν σιωπηλοί, η σελίδα τους όμως παίρνει ζωή ξανά φέτος, με την ανακοίνωση της κυκλοφορίας του Fyra. Το νέο τους εγχείρημα ακολουθεί τον εθισμό, μέσα από τέσσερις διαφορετικές ιστορίες ανθρώπων που πάλεψαν με διαφορετικό είδος εθισμού και από διαφορετική οδό.\nΕίναι κάπως δύσκολο, να αναλύσεις τη μουσική των Suffocate For Fuck Sake χωρίς να γράψεις κάτι κοντά σε δοκίμιο. Οι ίδιοι περιγράφουν τον ήχο τους ως " αν οι Sigur Rós, οι Breach, οι Cult of Luna, οι Mono και οι Mogwai,έπαιζαν ταυτόχρονα", και μπορώ να πω ότι ως θερμή υποστηρίκτρια των προαναφερθέντων συγκροτημάτων, κάτι τέτοιο δεν απέχει πολύ από την πραγματικότητα. Παρ’ όλα αυτά, δεν τους αξίζει να συγκρίνονται μαζί τους, απλούστατα επειδή παίζουν στα ίδια επίπεδα με τους “φτασμένους” του χώρου.\nΒασικό χαρακτηριστικό της δημιουργίας τους, είναι το μπλέξιμο post metal, post hardcore, screamo, με προηχογραφημένα podcasts ή interviews που σχετίζονται με το θέμα που έχουν επιλέξει κάθε φορά να “ντύσουν” μουσικά. Τρανταχτό αποτέλεσμα αυτής της μίξης, είναι ένα κρεσέντο ατμόσφαιρας που σε πνίγει κάθε φορά με το δικό της μοναδικό τρόπο, αποδίδοντας έναν κυριολεκτικό τόνο στο όνομα το οποίο έχουν επιλέξει.\nΤο Fyra είναι ένα ογδοντάλεπτο οδοιπορικό στα άδυτα της εξάρτησης, που ενώ σε κουράζει σε κάθε του βήμα πνευματικής κατρακύλας, εντείνεται συναισθηματικά με τρόπο τέτοιο που αναρωτιέσαι συνεχώς μέχρι που μπορεί να φτάσει. ‘Ετσι, ειρωνικά, εθίζεσαι σε αυτό. Από τη θλίψη του 15 Missed Calls, στα κρουστά του All Our Memories. Από την απόλυτη μοναξιά του Alone, στην αντισυμβατική απογοήτευση του Hope και τις μελωδίες του Cosmopol. Από τη λήθη στην οποία σιγά σιγά βυθίζεται το To Fall Apart, μέχρι την εξοργιστική στασιμότητα του Here και την ανοιχτή πληγή του καταληκτικού Quiet.\nΘεωρώ κάπως ανούσιο να εξετάσω ένα ένα ξεχωριστά τα κομμάτια του δίσκου, γιατί συμπληρώνουν το ένα το άλλο σαν ένα δύσκολο παζλ. Δύσκολο όχι λόγω ποσότητας των επιμέρους στοιχείων του ή της σκηνής που απεικονίζει, αλλά επειδή όλα τα κομμάτια είναι μαύρα και το καθένα έχει τη δική του μοναδική θέση και σχήμα. Αξίζει όμως να αναφέρουμε ότι οι ιστορίες που ακολουθεί, τόσο μουσικά όσο και με τα ηχογραφημένα τους μέρη, διαπραγματεύονται τις θεματικές της τοξικοεξάρτησης, της αλκοολικής μητέρας, του εθισμού στα τυχερά παιχνίδια και της διατροφικής διαταραχής.\nΤο στοιχείο δε αυτό της ηχογράφησης, επειδή πρόκειται αποκλειστικά για ομιλίες στα σουηδικά, επιφέρουν ένα πέπλο μυστικισμού και απορίας στους μη ομιλούντες τη γλώσσα. Θα τολμήσω εδώ βέβαια να πω ότι η συγκεκριμένη προσέγγιση λειτούργησε κάπως καλύτερα στο προηγούμενο In My Blood, αφού η θεματολογία του σε άφηνε μετά το άκουσμά του κενό, μίζερο, στη γωνία του κρεβατιού σου να αναρωτιέσαι για τις έννοιες της επιβολής και της απαγόρευσης (ή ίσως να το βλέπω μόνο εγώ έτσι;).\nΤο Fyra είναι από αυτούς τους δίσκους που χαίρεσαι να σε αφήνουν στεναχωρημένο. Δεν είναι όλη η μουσική για διασκέδαση. Μερικές φορές υπάρχει η ανάγκη να βουτήξεις βαθιά μέσα στην ψυχοσύνθεση και την κοσμοθεωρία σου με τη βοήθεια των ηχητικών σου ερεθισμάτων. Να κοντραριστείς με σκοτεινές πτυχές της κοινωνικής σου πραγματικότητας, εκκινώντας από το σημείο μηδέν της καλλιτεχνικής δημιουργίας. Οι Suffocate For Fuck Sake το προσφέρουν αυτό, σταθερά, για χρόνια, κάνοντας την εμφάνισή τους σε κομβικά χρονικά σημεία για να πετάξουν μια σκοτεινή βόμβα που όταν οι επιπτώσεις της πάνε να σβήσουν, επιστρέφουν δυναμικά με μία άλλη, χειρότερη. Και νιώθω τυχερή που τους ακολουθώ σε όλο αυτό το σκοτεινό ταξίδι.\nΕταιρεία: Moment Of Collapse Records\nGenre: Post Rock/ Post Hardcore/ Hardcore/ Screamo\nΠαραγωγός: Suffocate For Fuck Sake\nTAGS Μουσική Νέες Κυκλοφορίες Κριτικές Suffocate For Fuck Sake Fyra Post Hardcore Post Rock Post Metal


Φάρος του Θερμαϊκού: Δήμαρχοι Ανατ. Θεσσαλονίκης: «Να μην κλείσει το “Παναγία”»\nΣε συνέντευξη που έδωσαν σήμερα στο δημαρχείο Καλαμαριάς, τόνισαν ότι ενδεχόμενη διάλυση του «Παναγία», θα σημάνει ότι θα χαθούν 220 κλίνες, ενώ σύμφωνα με τους εκπροσώπους των εργαζομένων, η αποδυνάμωση του νοσοκομείου λειτουργεί προς όφελος «ισχυρών ιδιωτικών συμφερόντων στον χώρο της υγείας» που υπάρχουν στην περιοχή.\n«Δεν είναι τυχαίο ότι διεκόπη από τον Μάρτιο η λειτουργία του μοναδικού λιθοτρίπτη που λειτουργούσε σε δημόσιο νοσοκομείο, γεγονός που έχει συνέπεια οι ασθενείς να στέλνονται μαζικά πλέον στις ιδιωτικές υπηρεσίες υγείας. Τη Δευτέρα, στη γενική μας συνέλευση, θα συζητήσουμε ακόμη και την πρόταση «δήμευσης» του κτιρίου και θα καταλήξουμε στις προτάσεις μας προς τον υπουργό. Θέλουμε να λυθεί το ιδιοκτησιακό, καθώς δεν διαφαίνεται λύση με τη σύμβαση μίσθωσης», είπε στο «www.agelioforos.gr» η πρόεδρος του Σωματείου Εργαζομένων στο «Παναγία» Ελένη Μπακιρλή.\nΤέλος, καλούν τον κ. Γεωργιάδη να επισκεφθεί το νοσοκομείο άμεσα για να ενημερωθεί προσωπικά για την αναγκαιότητα της ύπαρξης του «Παναγία».


web-food.gr | Σύστημα για online παραγγελίες - Xωρίς καμία προμήθεια\nΑπέκτησε το δικό σου site παραγγελιών σήμερα!\n*online παραγγελίες, χωρίς προμήθειες\nΜε το Web Food αποκτάτε το δικό σας online σύστημα παραγγελιοληψίας\nΧωρίς προμήθειες, διατηρήστε τους πιστούς σας πελάτες και αποκτήστε την δική σας ιστοσελίδα\nΛάβετε online παραγγελίες από το δικό σας eshop\nΔεν έχετε ακόμα ιστοσελίδα; Κανένα πρόβλημα! Σας την προσφέρουμε δωρεάν\nΔικό σας σύστημα παραγγελιών\nΕπιβραβεύεστε τους πιστούς σας πελάτες και βοηθήστε νέους να σας ανακαλύψουν\nΚαμία τεχνική γνώση\nΤα τεχνικά ζητήματα είναι δική μας δουλειά. Εστιάστε αποκλειστικά στην δουλειά σας.\nΓιατι να επιλεξετε to web food;\nΚερδίστε από το δικό σας online σύστημα παραγγελιών\nΣταματήστε να μοιράζεστε τον τζίρο σας με “e-μεσάζοντες”. Εξασφαλίστε την δική σας online παρουσία, χωρίς προμήθειες, χωρίς τεχνικές γνώσεις και απογειώστε τις πωλήσεις σας.\nΤο πιο εύκολο, γρήγορο και αποτελεσματικό εργαλείο για την ολοκληρωμένη online παρουσία σας.\nΞεκινήστε να δέχεστε online παραγγελίες σήμερα!\nΜπορείτε να πληρωθείτε online ή κατά την παράδοση.\nΠροσφέρετε εκπτώσεις και κωδικούς κουπονιών στους πελάτες σας.\nΟι πελάτες σας μπορούν να παραγγείλουν από κάθε συσκευή το ίδιο εύκολα.\nΑυξήστε τις πωλήσεις στο ίντερνετ, αλλά και στο φυσικό σας κατάστημα, χωρίς προμήθειες.\nΠροσθέστε & αφαιρέστε προϊόντα με ελάχιστα κλίκ\nΕσείς έχετε τον έλεγχο\nΕσείς διαχειρίζεστε παραγγελίες, προϊόντα και την online εικόνα σας γενικότερα\nΣας την προσφέρουμε εμείς ΔΩΡΕΑΝ.\nΗ ομάδα μας αναλαμβάνει την φιλοξενία, την δημιουργία και την συντήρηση της ιστοσελίδας σας\nΚανένα ρίσκο για εσάς\nΗ υπηρεσία είναι συνδρομητική και παρέχει το σύστημα παραγγελιών και την ιστοσελίδα (εαν δεν υπάρχει). Μπορείτε να διακόψετε όποτε θέλετε.\nΕύκολη διαχείριση μενού\nΠροσθέστε & αφαιρέστε προϊόντα με ελάχιστα κλίκ\nΕσείς διαχειρίζεστε παραγγελίες, προϊόντα και την online εικόνα σας γενικότερα\nΕύκολες και ασφαλείς πληρωμές\nΠροσφέρετε εκπτώσεις και κωδικούς κουπονιών στους πελάτες σας.\nΣας την προσφέρουμε εμείς ΔΩΡΕΑΝ.\nΗ ομάδα μας αναλαμβάνει την φιλοξενία, την δημιουργία και την συντήρηση της ιστοσελίδας σας\nΗ υπηρεσία είναι cloud και παρέχει το σύστημα παραγγελιών και την ιστοσελίδα (εάν δεν υπάρχει). Μπορείτε να διακόψετε όποτε θέλετε.\nΠείτε τέλος στους e-ΜΕΣΑΖΟΝΤΕΣ με το Wed Food\nΤο Web Food απευθύνεται σε επιχειρήσεις εστίασης και λιανικού εμπορίου που θέλουν μέσω του δικού τους συστήματος online παραγγελιοληψίας να αποφύγουν προμήθειες, διατηρώντας όμως αλλά και αυξάνοντας το πελατολόγιο τους.\nΤο Web Food απευθύνεται σε επιχειρήσεις εστίασης και λιανικού εμπορίου που θέλουν μέσω του δικού τους συστήματος online παραγγελιοληψίας να αποφύγουν προμήθειες, διατηρώντας όμως αλλά και αυξάνοντας το πελατολόγιο τους.\nΣε ποιουσ απευθυνεται το web food;\nΓιατί να δημιουργήσω δική μου ιστοσελίδα παραγγελιών και να μην συμμετέχω σε κάποια ;\nΟ βασικότερος λόγος είναι οι προμήθειες. Μέσα από την δική σας ιστοσελίδα δέχεστε απεριόριστες παραγγελίες χωρίς ΚΑΜΙΑ προμήθεια. Χτίζετε το κοινό σας και δημιουργείτε ένα επιπλέον κανάλι marketing μέσα απο το ίντερνετ. Δεν είναι παράλογο να πληρώνετε προμήθειες για τους πελάτες που είναι ήδη δικοί σας και παραγγέλνουν ξανά και ξανά;\nΔεν έχω ιστοσελίδα, τι πρέπει να κάνω;\nΣε όλα μας τα πακέτα, προσφέρουμε εκτός από το σύστημα online παραγγελιών και ΔΩΡΕΑΝ ιστοσελίδα.\nΈχω ήδη ιστοσελίδα για το κατάστημα μου. Τι επιλογές έχω;\nΣε περίπτωση που έχετε ήδη ιστοσελίδα οι επιλογές είναι δύο. 1) Ενσωματώνουμε το σύστημα online παραγγελιών στην υπάρχουσα σελίδα σας ή 2) Σας δίνουμε μια ολοκαίνουργια σελίδα χωρίς επιπλέον κόστος.\nΈχω αγοράσει δικό μου domain (διαδικτυακή διεύθυνση) . Μπορείτε να εγκαταστήσετε εκεί την ιστοσελίδα;\nΕφόσον κατέχετε ήδη ένα domain, φυσικά και είναι δυνατό να εγκαταστήσουμε εκεί το σύστημά σας.\nΗ χρήση του συστήματος χρειάζεται εκπαίδευση;\nΗ χρήση του είναι εξαιρετικά απλή και δεν χρειάζονται ειδικές γνώσεις. Σε κάθε περίπτωση είμαστε εδώ για να σας βοηθήσουμε σε ότι χρειαστείτε\nΠως ακριβώς θα βλέπω τις online παραγγελίες;\nΜε δική μας εφαρμογή κινητού ή tablet. Συμβατό με Android & iOS\nΈχετε και άλλες ερωτήσεις; (Συνέχεια απαντήσεων)\nΆρθρα Marketing για την εστίαση\nΠώς να επωφεληθείτε από τις αυξανόμενες τάσεις στα εστιατόρια το 2022\nΠοιες είναι μερικές από τις νέες τάσεις στα εστιατόρια το 2022; Ποιες τάσεις πρέπει να γνωρίζετε για να προσαρμόσετε...\nΟ δρόμος για να γίνεις ένας επιτυχημένος εστιάτορας έχει τα πάνω και τα κάτω του. Ενώ θα γιορτάσετε πολλά ορόσημα...\n10 ιδέες για την ημέρα του Αγίου Βαλεντίνου που θα λατρέψουν οι καλεσμένοι σας\nΚαι παρόλο που το 2022 εξακολουθεί να φαίνεται διαφορετικό από τα κανονικά χρόνια - με το φαγητό σε...\n5 στρατηγικές που πρέπει να συμπεριλάβετε στο σχέδιο μάρκετινγκ του εστιατορίου σας\nΈνα υπέροχο εστιατόριο ξεκινά με μια εξαιρετική ιδέα και ένα σταθερό σχέδιο μάρκετινγκ εστιατορίου. (more…)\nΜε περισσότερες από 5 δισεκατομμύρια αναζητήσεις που πραγματοποιούνται κάθε μέρα, η Google έχει γίνει μια από τις...\nΔωρεάν δοκιμή σήμερα!\nΑποκτήστε το δικό σας site για online παραγγελίες\nΧωρίς καμία δέσμευση, 100% ΔΩΡΕΑΝ\nΌνομα επιχείρησης * Εισάγετε το όνομα του εστιατορίου, καφετέριας κτλ\nΕπιλέξτε είδος επιχείρησης *\nBar - Restaurant Καφετέρια Burger Delicatessen Mini Market Εστιατόριο Ψητοπωλείο Pizza Ιχθυοπωλείο Κάβα / Ποτά Κρεοπωλείο Κρεπερί Φούρνος\nΕίστε σε κάποια online υπηρεσία delivery;\nefood Deliveras Click Delivery BOX Wolt Foody Fagi Μπορείτε να επιλέξετε πάνω από ένα\nΕισαγωγή καταλόγου * Σύνδεσμος για τον κατάλογο σας\nΈχετε ιστοσελίδα για το κατάστημα; Ναι Οχι\nΕαν ναι, γράψτε την εδώ\nGDPR * Συμφωνώ με τους όρους χρήσης που ορίζονται από αυτό το site Όροι χρήσης.\n© 2021 — Made with ♥ by EASYMAT | Web-Food.gr – All Rights Reserved.


H Oakley «ανοίγεται» στην gaming κοινότητα – marketingweek.gr\nH Oakley «ανοίγεται» στην gaming κοινότητα\nΓνωστός gamer θα φορά τα προϊόντα της σε αγώνες και livestreams\nΜετά τις συνεργασίες με πλειάδα γνωστών αθλητών, όπως οι Patrick Mahomes, Lamar Jackson, Mikaela Shiffrin και Chloe Kim, η εταιρεία οπτικών Oakley ανοίγεται για πρώτη φορά στα e-sports, προσθέτοντας στο roster των συνεργατών της και τον gamer και πρωταθλητή του «Call of Duty», Seth «Scump» Abner. Στο πλαίσιο της συνεργασίας, ο Seth Abner θα φορά προϊόντα της Oakley σε όλους τους αγώνες και τα gaming livestreams, ενώ θα συνεργάζεται με το brand με στόχο την παραγωγή καινοτόμων μελλοντικών προϊόντων και καμπανιών. Για τη συμφωνία μεσολάβησε η εταιρεία ταλέντων και ψυχαγωγίας UTA.\nH ανακοίνωση της Oakley αποτελεί απόδειξη ότι οι συνεργασίες με αθλητές των e-sports εξελίσσονται σε εξίσου σημαντικές με τις συνεργασίες με αθλητές πιο συμβατικών αθλημάτων. Μάλιστα, το analyst agency Newzoo εκτιμά ότι τα έσοδα από τα e-sports θα φτάσουν τα 1,6 δισ. δολάρια έως το 2023. «Για εμάς, το e-gaming είναι ένα αυθεντικό σπορ και θέλουμε να μάθουμε και να αναπτυχθούμε μαζί με τους αθλητές και τους λάτρεις της e-gaming κοινότητας», σημείωσε ο Caio Amato, Global Chief Marketing Director της Oakley.\nTopics: International , New Business , αξεσουάρ


20 Οκτωβρίου 2019\t/ Χωρίς σχόλια\t/ 974 προβολές\nΣτο πλευρό της δασκάλας που – όπως καταγγέλλεται – δέχθηκε τα χτυπήματα από πατέρα μαθητή,επειδή κλήθηκε να εφαρμόσει μία δικαστική απόφαση, βρίσκονται οι γονείς των παιδιών του 14ου Δημοτικού Σχολείου Χανίων.\n«Στα περιστατικά βίας οφείλουμε όλοι να σταθούμε απέναντι. Πόσο μάλλον όταν αυτά είναι επαναλαμβανόμενα.\nΘεωρούμε αυτονόητη την συμμετοχή και την συμπαράσταση και των υπολοίπων γονέων του σχολείου μας προκειμένου να μην επιτρέψουμε να ξανασυμβεί κάτι παρόμοιο.»\nΔημοτικό σχολείο επίθεση Κρήτη Χανιά\nΧανιά: Σοβαρό τροχαίο με δύο νεαρούς τραυματίες


Βιβλίων Ορίζοντες Μαρτίου 09, 2020 Οι στήλες μας\nΨάχνοντας για καλές σειρές τις τελευταίες ,ημέρες ανακάλυψα μια με τέσσερα μόνο επεισόδια που απλά περικλείει μέσα της όλα τα συστατικά του κρυφού δράματος.\nΣτη βρετανική σειρά του CHANNEL 4 θα βρεθούμε σε ένα ειδυλλιακό χωριό της Σκωτίας με απλούς χαρούμενους ανθρώπους , ωραία φύση και παραδοσιακούς χορούς. Θα δούμε ευτυχισμένες οικογένειες , χαρούμενα παιδιά που παίζουν, και φιλίες μοναδικές. Αλλά αυτά είναι μονάχα ένα σκηνικό. Στο οποίο υπάρχουν τρύπες και ο αέρας περνά ανάμεσα τους και τα καταστρέφει με την μανία του.\nΑπό το πρώτο επεισόδιο θα γίνουμε μάρτυρες μιας καταστροφής. Το σπίτι της δασκάλας και του γιατρού του χωριού πιάνει φωτιά. Μέσα υπάρχουν οι τρεις κόρες τους. Κλειδωμένες στο δωμάτιο τους. Η δασκάλα είναι στο διάδρομο του σπιτιού νεκρή από ένεση ινσουλίνης , όπως και τα κορίτσια και ο σύζυγος ο οποίος και θα είναι ο μόνος επιζών αυτής της τραγωδίας.\nΚαι μετά ξετυλίγεται σιγά και σταθερά όλη η αλήθεια που κρυβόταν πίσω από την καθαρότητα του τοπίου και των κατοίκων. Υπάρχουν μυστικά. Υπάρχουν δολοφόνοι . υπάρχουν ψυχικά διαταραγμένοι άνθρωποι. Υπάρχει το ψέμα , η απιστία , ο δόλος. Και η κορύφωση που έρχεται με το τελευταίο επεισόδιο.\nΑλήθεια μπορούν οι άνθρωποι να ευτυχίσουν; Μπορούν να ζήσουν την ζωή όπως την θέλουν; Μπορούν να μιλήσουν ξεκάθαρα με τον εαυτό τους; Αυτή η σειρά, θα σας δείξει ξεκάθαρα, όλη την σκοτεινιά και την αθλιότητα της ανθρώπινης ψυχής. Ανακαλύψτε την.\nBy Βιβλίων Ορίζοντες στις Μαρτίου 09, 2020


Αντιμέτωπη με κατηγορίες ανθρωποκτονίας Αμερικανίδα που πέταξε στα σκουπίδια τα δυο της νεογέννητα!\nΚαι στις δύο περιπτώσεις είχε καταφέρει να αποκρύψει την εγκυμοσύνη της από τους δικούς της\nΔύο βρέφη, σε διάστημα δύο ετών, πέταξε στα… σκουπίδια μια make-up artist και YouTuber από τη Νότια Καρολίνα, αφού, όπως ακούστηκε στο δικαστήριο, ο σύντροφός της δεν ήθελε να γίνει πατέρας!\nΗ 31χρονη Αλίσα Ντέιβολτ κατηγορείται ότι απέκρυψε τις δύο εγκυμοσύνες που είχε το 2017 και το 2018 από τον σύντροφό της και την οικογένειά της, γέννησε στα κρυφά και πέταξε τα μωρά της.\nΗ αστυνομία άρχισε να ερευνά την υπόθεση όταν η Ντέιβολτ εμφανίστηκε στις αρχές Δεκεμβρίου του 2018 σε νοσοκομείο της πόλης της με βαριά αιμορραγία. Στη διάρκεια της νοσηλείας της απέβαλε έναν πλακούντα και έναν ομφάλιο λώρο, γεγονός συμβατό με τελειόμηνη κύηση, όχι όμως και μωρό.\nΌπως είπε τότε στις Αρχές, είχε γεννήσει ένα αγοράκι λίγες μέρες νωρίτερα στο σπίτι της, αλλά έχασε τις αισθήσεις της από τις ωδίνες του φυσιολογικού τοκετού. Όταν τις ανέκτησε, διαπίστωσε ότι το πρόσωπο του μωρού ήταν μπλε, το έβαλε σε σακούλα και το πέταξε στα σκουπίδια.\nΤης είχε ξανασυμβεί\nΣτη διάρκεια της ανάκρισης, ωστόσο, παραδέχτηκε ότι κάτι αντίστοιχο της είχε συμβεί και στο παρελθόν. Μεταξύ 4 και 23 Νοεμβρίου του 2017 είχε γεννήσει και πάλι μόνη της, κοριτσάκι εκείνη τη φορά, αλλά το είχε πετάξει και πάλι στα σκουπίδια, γιατί είχε τυλιχτεί ο ομφάλιος λώρος γύρω από το λαιμό του. Και τις δύο εγκυμοσύνες είχε καταφέρει να τις αποκρύψει από το περιβάλλον της, καθώς δεν υπήρχαν επιπλοκές.\nΗ 31χρονη γυναίκα αντιμετωπίζει κατηγορίες ανθρωποκτονίας, δεδομένου ότι σε καμία από τις δύο γέννες της δεν επιχείρησε να ζητήσει ιατρική βοήθεια για τα μωρά της.


Κύπρος: Ταξιδιωτική οδηγία για την Κίνα - Προστασία από τον κοροναϊό Κύπρος: Ταξιδιωτική οδηγία για την Κίνα - Προστασία από τον κοροναϊό\nΑρχική ΕΙΔΗΣΕΙΣ Κύπρος: Ταξιδιωτική οδηγία για την Κίνα – Προστασία από τον κοροναϊό\nΚύπρος: Ταξιδιωτική οδηγία για την Κίνα – Προστασία από τον κοροναϊό – Τι αναφέρει η ανακοίνωση που εξέδωσε το υπουργείο Εξωτερικών\nΟι πολίτες της Κυπριακής Δημοκρατίας που διαμένουν μόνιμα, ταξιδεύουν ή προτίθενται να ταξιδεύσουν στην Κίνα συμβουλεύονται\nόπως αποφύγουν επισκέψεις στην πόλη Wuhan/επαρχία Hubei ένεκα επιδημίας ενός νέου στελέχους κοροναϊου που όπως έχει επιβεβαιωθεί μεταδίδεται από άνθρωπο σε άνθρωπο.\nΠαρακαλούνται, επίσης, οι Κύπριοι πολίτες όπως παρακολουθούν τα τοπικά και διεθνή μέσα ενημέρωσης για τις εξελίξεις όσον αφορά τον αναφερόμενο ιό\nκαι να ακολουθούν τις σχετικές οδηγίες των αρχών Λαϊκής Δημοκρατίας της Κίνας, συμπεριλαμβανομένου και ατομικών μέτρων προστασίας.\nΑπό τις 23/01/2020, όλες οι δημόσιες συγκοινωνίες στην πόλη Wuhan έχουν διακοπεί, συμπεριλαμβανομένου των δρομολογίων λεωφορείων και τρένων από και προς τη πόλη.\nΈχουν, επίσης, διακοπεί όλες οι πτήσεις από και προς το αεροδρόμιο της πόλης.\nΑρχές της Κίνας λαμβάνουν μέτρα πρόληψης και προστασίας και ενημέρωσης του κοινού. Έχουν προβεί επίσης, (από 24/01/2020) σε ανάλογα περιοριστικά μέτρα σε άλλες 13 πόλεις της επαρχίας Hubei.\nΣύμφωνα με πληροφορίες από τον Παγκόσμιο Οργανισμό Υγείας, στην πόλη Wuhan (επαρχία Hubei, Κεντρική Κίνα) έχουν εντοπιστεί κρούσματα πνευμονίας,\nαπό άγνωστο, μέχρι στιγμής, κορωναϊο. Πλέον εντοπίζονται κρούσματα του ιού και σε άλλες περιοχές της Λαϊκής Δημοκρατίας της Κίνας.\nΕπιπλέον η Εθνική Επιτροπή Υγείας της Λαϊκής Δημοκρατίας της Κίνας ανακοίνωσε ότι, μέχρι τις 25/01/2020 έχουν επιβεβαιωθεί 1287 περιστατικά του ιού (2019-nCoV),\nσε 29 επαρχίες της Κίνας, εκ των οποίων τουλάχιστον 95 κρίσιμα και 41 θάνατοι (40 στην Wuhan επαρχία Hubei, και 1 στην επαρχία Heilongjiang).\n*Η τηλεφωνική γραμμή του Λειτουργού Υπηρεσίας είναι διαθέσιμη εκτός ωρών γραφείου και αποσκοπεί στην παροχή βοήθειας σε περιπτώσεις επειγόντων περιστατικών.\nΓια ερωτήσεις που δεν είναι επείγουσας φύσεως, παρακαλείστε όπως επικοινωνήσετε με την αρμόδια Διεύθυνση του Υπουργείου, κατά τις συνήθεις ώρες εργασίας.\nΠροηγούμενο άρθροΚοροναϊός: Πώς ξεκίνησε – Συμπτώματα – Πότε βγαίνει εμβόλιο\nΕπόμενο άρθροΓιορτή σήμερα 26 Ιανουαρίου Εορτολόγιο Ποιος γιορτάζει 27/1 Καιρός


ΗΠΑ: Μυστήριο για τα σχεδόν 100 περιστατικά σπάνιων καρκίνων σε σχολείο - TheNewspaper.gr\n-179 min. ago-Αύριο κηδεύεται η 49χρονη Δέσποινα Παπαγεωργίου\n-169 min. ago-Κόνι Μεταξά: Πρόβα νυφικού λίγες μέρες πριν από τον γάμο με τον Μάριο Καπότση\n-164 min. ago-Βόλος: Η ΛΕΔ Μαγνησίας έσωσε γλάρο που είχε τραυματιστεί [εικόνες[\n-164 min. ago-Θεσσαλονίκη: Άνδρας εισέβαλε με καραμπίνα σε αντιπροσωπεία αυτοκινήτων\n-159 min. ago-Στόλτενμπεργκ: Πρόκληση για τα συμφέροντα ΝΑΤΟ η Κίνα – Απειλή για την ασφάλεια η Ρωσία\n-152 min. ago-Δημητριάδος Ιγνάτιος: «Η ενότητα είναι η πεμπτουσία της Εκκλησίας» - Λαμπρή η πανήγυρις των Αποστόλων Πέτρου και Παύλου στη Νέα Ιωνία\n-149 min. ago-Υψηλές επιδόσεις για τους μαθητές των Εκπαιδευτηρίων Μαίρης Ράπτου (φωτό)\n-144 min. ago-Ανδρέας Μικρούτσικος: Θετικός στον κορωνοϊό ο παρουσιαστής\n-142 min. ago-«Το όνειρο ενός γελοίου» έρχεται στον Βόλο\n-139 min. ago-Κρήτη: Το ζευγάρι Ελβετών που έχουν κάνει την Ελούντα δεύτερο σπίτι τους – Την επισκέπτονται τα τελευταία 15 χρόνια


Δημοσιεύθηκε στις 5 Αυγούστου, 2015 5 Αυγούστου, 2015 Δημοσιεύθηκε από Σπύρος Ριζόπουλος\nΑλήθεια πρώτη και βασική, λοιπόν. Το πράγμα δεν πάει καλά. Κι αυτό δεν το λέω εγώ, το λένε άνθρωποι με τους οποίους μιλάω τις τελευταίες ημέρες και πολλοί εξ αυτών είχαν τοποθετηθεί όλο το προηγούμενο διάστημα υπέρ του Τσίπρα. Για να εξηγούμαστε το διευκρινίζω ακόμη πιο καθαρά: υπέρ του Τσίπρα, όχι υπέρ του ΣΥΡΙΖΑ.\nΔυστυχώς όμως τα σημάδια δείχνουν πως το «τέμπο» στην εξέλιξη των πραγμάτων τη δίνει ο ΣΥΡΙΖΑ και όχι ο Τσίπρας, όπως θα έπρεπε. Οι πολιτικές γραμματείες, οι κεντρικές επιτροπές και τα συνέδρια είναι στην ημερήσια διάταξη, την ώρα που η πραγματική οικονομία βρίσκεται στα τάρταρα. Οι τράπεζες παραμένουν ακόμη επί της ουσίας κλειστές για μια σειρά λειτουργιών και υπηρεσιών που είναι απόλυτα αναγκαίες για την ομαλή λειτουργία της αγοράς. Το χρηματιστήριο προχθές έδειξε αφενός έναν πολιτικό ερασιτεχνισμό και αφετέρου την απόλυτη έλλειψη εμπιστοσύνης στις προοπτικές της ελληνικής οικονομίας.\nΜεγάλοι επιχειρηματικοί όμιλοι συζητούν, λιγότερο ή περισσότερο φανερά, το ενδεχόμενο της μετεγκατάστασής τους. Την άποψή μου για το γεγονός αυτό θα τη γράψω αύριο, σήμερα απλά το σημειώνω. Επίσης, για χιλιάδες μικρομεσαίες επιχειρήσεις βιοτεχνικού τύπου η μετεγκατάσταση στη γειτονική Βουλγαρία έχει ήδη συμβεί και το ρεύμα εξόδου συνεχίζεται κλιμακούμενο. Την ίδια ώρα, σοβαρά στελέχη της αγοράς ρίχνουν μαύρη πέτρα πίσω κι αναζητούν την τύχη τους στο εξωτερικό. Γενικώς, όποιος μπορεί να φύγει, φεύγει…\nΑυτό το κλίμα δεν προμηνύει τίποτα καλό για την εξέλιξη των πραγμάτων. Και εν πολλοίς οφείλεται σε λάθος προσεγγίσεις και λάθος πολιτικές των τελευταίων μηνών. Τα πράγματα έχουν αφεθεί να λιμνάζουν και οι πάντες περιμένουν το τι θα γίνει με τη διαπραγμάτευση. Αυτή η άβουλη και παθητική στάση απέναντι στην πραγματικότητα, συσσωρεύει αντί να επιλύει προβλήματα και είναι φανερό πως δεν είναι μόνον στραβός ο γιαλός της Ευρώπης, αλλά αρμενίζουμε στραβά και εμείς ως χώρα.\nΟ πρωθυπουργός δεν μπορεί να κυβερνάει έχοντας διαρκώς στο μυαλό του τους εσωκομματικούς συσχετισμούς και τις κομματικές διαδικασίες. Όσο συμβαίνει αυτό, τελειώσαμε. Βγήκε, για παράδειγμα, ο Τσίπρας κι έκανε μια ισορροπημένη δήλωση για την επένδυση στα ορυχεία χρυσού στη Χαλκιδική, εστιάζοντας στις χιλιάδες θέσεις εργασίας που έχουν δημιουργηθεί και πρόκειται να δημιουργηθούν με την ολοκλήρωση της επένδυσης. Κι έπεσαν πάνω του να τον φάνε! Οι «δικοί» του! Με ποια αξιοπιστία θα μπορέσει ο πρωθυπουργός να προσελκύσει επενδύσεις; Αφού όπου κι αν σχεδιαστεί να γίνει κάποια επένδυση, οι πρώτοι που θα βγουν απέναντι θα είναι οι «δικοί» του. Γιατί; Γιατί έχουν επενδύσει σε πολιτικές καριέρες πάνω στο «τσούρμο» που λέει «όχι σε όλα» και έχει ως μόνη απάντηση κι απαίτηση τον διορισμό στο δημόσιο. Σε ένα δημόσιο χρεωκοπημένο όμως, το οποίο αδυνατεί πλέον να απορροφά τις κομματικές πελατείες. Άρα πρέπει όλοι αυτοί να δουλέψουν κι αυτό φαίνεται πως δεν το θέλει κανένας τους.\nΛοιπόν είναι η ώρα να σοβαρευτούμε. Και το στίγμα πρέπει να το δώσει ο ίδιος ο πρωθυπουργός. Πρωτίστως να μας δείξει ότι αντιλαμβάνεται το πώς έχουν τα πράγματα και δεν «πετάει» μαζί με τους «δικούς» του σε ιδεολογικά ροζ συννεφάκια. Επιπρόσθετα να μας πει πως σκοπεύει να απαντήσει στο μείζον ζήτημα που αφορά στη σταθεροποίηση της οικονομίας και στη δημιουργία περιβάλλοντος ικανού να προσελκύει επενδύσεις και να δημιουργεί θέσεις δουλειάς. Όλα τα υπόλοιπα είναι «φύκια για μεταξωτές κορδέλες» και η κοινωνία έχει ήδη αρχίσει να το αντιλαμβάνεται πολύ καλά αυτό.\nΌπως έγραψα και στην αρχή, οι καλοί λογαριασμοί είναι που κάνουν τους καλούς φίλους. Και πιστεύω πως η αγωνία του Τσίπρα θα έπρεπε να είναι οι καλοί λογαριασμοί με την κοινωνία και όχι με το «τσούρμο» του ΣΥΡΙΖΑ. Με τον ΣΥΡΙΖΑ θα έπρεπε να είχε ξεκαθαρίσει τους λογαριασμούς του πριν αναλάβει τη διακυβέρνηση της χώρας. Τώρα έχει μόνο μια επιλογή. Να τον αφήσει πίσω του. Και να μην γυρίσει ούτε λεπτό να κοιτάξει προς τα πίσω. Διότι είτε το πιστεύει, είτε όχι, κινδυνεύει αν γυρίσει να κοιτάξει πίσω, να πάθει ό,τι έπαθε και η γυναίκα του Λωτ στη γνωστή βιβλική ιστορία: να μείνει στήλη άλατος. Και μαζί του, δυστυχώς, όλη η Ελλάδα.\nΑΛΕΞΗΣ ΤΣΙΠΡΑΣ, ΑΛΗΘΕΙΑ, ΕΛΛΑΔΑ, έλλειψη εμπιστοσύνης, ΕΛΛΗΝΙΚΗ ΟΙΚΟΝΟΜΙΑ, ΕΥΡΩΠΗ, κεντρικές επιτροπές, ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ, πολιτικές γραμματείες, πολιτικό ερασιτεχνισμό, πρωθυπουργός, ΣΠΥΡΟΣ ΡΙΖΟΠΟΥΛΟΣ, ΣΥΝΕΔΡΙΑ, ΣΥΡΙΖΑ, ΤΡΑΠΕΖΕΣ, ΧΡΗΜΑΤΙΣΤΗΡΙΟ


Ταλέντα χαμένα στο χάος | Η ΚΑΘΗΜΕΡΙΝΗ\n17 Απριλίου, 2016 17.04.2016 • 18:04\nΟταν άκουσα ότι η Ηλεκτρονική Αθηνών κήρυξε πτώχευση, σκέφθηκα μια πωλήτρια στο κατάστημα του Χολαργού που μου είχε κάνει την καλύτερη εντύπωση τελευταία. Δεν γνωρίζω το όνομά της ούτε πόσο καιρό εργαζόταν στην εταιρεία ή στο συγκεκριμένο κατάστημα – ξέρω μόνο ότι σε δύο περιπτώσεις τον τελευταίο χρόνο με είχε συμβουλέψει με σοβαρότητα, ευγένεια και πλήρη γνώση των προϊόντων που πουλούσε. Ετσι είναι πολλοί υπάλληλοι και σε άλλες ανάλογες αλυσίδες, αλλά η κυρία αυτή φάνηκε να γνωρίζει καλά και τους ανθρώπους. Πρόπερσι με έπεισε να αγοράσω έναν θερμοσυσσωρευτή που δεν μου γέμιζε το μάτι και κόστιζε περισσότερο απ’ ό,τι σκόπευα να ξοδέψω. Για δύο χειμώνες, όμως, όταν αυτός ζέσταινε τον χώρο καλύτερα απ’ ό,τι περίμενα, θυμόμουν με χαμόγελο πως με είχε πείσει ότι με αυτή τη συσκευή θα έκανα δουλειά. Την τιμή την ξέχασα.\nΤώρα, αυτή και εκατοντάδες άλλοι προστίθενται στον μακρύ κατάλογο των ανέργων. Οσο η οικονομία πηγαίνει από το κακό στο χειρότερο, είναι λίγες οι προοπτικές να βρουν δουλειά στον ίδιο κλάδο. Σκέφτηκα πόσοι ικανότατοι άνθρωποι σε άλλα επαγγέλματα επίσης έπεσαν θύματα της κρίσης. Στη δημοσιογραφία, πολλοί εξαιρετικοί άνθρωποι –με πείρα, ταλέντο και θέληση να δουλέψουν– βρίσκονται εκτός εργασίας, ψάχνουν για οποιαδήποτε δουλειά για να επιζήσουν. Πολλοί εργάζονται για λίγα, άλλοι χωρίς ασφάλιση, άλλοι χωρίς να πληρώνονται καν. Αλλοι επιχειρούν να στήσουν κάτι δικό τους, σε περιβάλλον όπου δεν υπάρχει ούτε πίστη, ούτε ελπίδα, ούτε σταθερότητα.\nΓια αυτό δεν ξαφνιάζει η είδηση ότι μόνο από το 2010 έως το 2013 σχεδόν μισό εκατομμύριο άνθρωποι μετανάστευσαν από την Ελλάδα. Σύμφωνα με ρεπορτάζ του Απόστολου Λακασά σήμερα (Οικονομική «Κ», σελ. 11), στην τετραετία αυτή, 454.177 άτομα έφυγαν από την Ελλάδα, εκ των οποίων οι 223.885 ήταν Ελληνες και οι υπόλοιποι μάλλον είχαν έρθει παλαιότερα ως μετανάστες. Επίσης, σύμφωνα με μελέτη του Πανεπιστημίου Μακεδονίας, υπό την επίβλεψη του καθηγητή Λόη Λαμπριανίδη, από τους 185.388 Ελληνες πτυχιούχους που μετανάστευσαν από το 1990 έως σήμερα, οι 139.041 έφυγαν μέσα στα τελευταία έξι χρόνια. Παρότι στο παρελθόν οι άνεργοι αποτελούσαν μικρό ποσοστό όσων μετανάστευαν, σχεδόν οι μισοί που έφυγαν από το 2010 και μετά ήταν άνεργοι.\nΥπάρχουν πάρα πολλοί έμπειροι και καλά εκπαιδευμένοι Ελληνες εκτός εργασίας ή σε θέσεις κατώτερες των ικανοτήτων τους, που, εάν γινόταν ορθολογική χρήση του ανθρώπινου δυναμικού της χώρας, η Ελλάδα θα ξέφευγε από την κρίση. Ασφαλώς, δεν είναι μόνον οι άνεργοι ή οι εργαζόμενοι στον ιδιωτικό τομέα που έχουν τις ικανότητες, τον δυναμισμό και την όρεξη για να ξεχωρίσουν. Υπάρχουν και στο Δημόσιο, σε όλους τους τομείς, από την υγεία και την εκπαίδευση έως τα σώματα ασφαλείας. (Ούτε, βέβαια, είναι όλοι οι υπάλληλοι και ιδιοκτήτες στον ιδιωτικό τομέα ικανοί και δημιουργικοί.) Το πρόβλημα είναι ότι ούτε στον δημόσιο ούτε στον ιδιωτικό τομέα υπάρχουν οι δομές που θα επιτρέψουν τους ικανότερους να κάνουν τη μεγάλη διαφορά.\nΟσο σκεφτόμουν την περίπτωσή της, κατάλαβα ότι αυτό που έκανε τη συγκεκριμένη πωλήτρια της Ηλεκτρονικής να ξεχωρίσει ήταν ότι ενδιαφερόταν. Ενδιαφερόταν να κάνει την πώληση. Ηταν σαν τον επιθετικό σε ποδοσφαιρική ομάδα που δεν περιμένει στην περιοχή του αντιπάλου, αλλά γυρίζει πίσω στη δική του περιοχή για να πάρει την μπάλα. Το μάτι της έπιανε τον πελάτη από τη στιγμή που έμπαινε στο μαγαζί. Και αν ήταν ακόμη με προηγούμενο πελάτη, έδινε σήμα ότι σύντομα θα ασχολούνταν με τον καινούργιο. Δεν λυπόταν τον κόπο να δείξει, να ψάξει, να εξηγήσει, να συγκρίνει, να προτείνει. Στο τέλος, συνόδευε τον πελάτη στο ταμείο, βοηθούσε τη διαδικασία. Στην έξοδο, εάν είχε άλλον πελάτη, έστω με ένα χαμόγελο συνόδευε αυτόν που έφευγε. Με λίγα λόγια, ήθελε να πετύχει η πώληση και να είναι ευχαριστημένος ο πελάτης. Στο Δημόσιο, είναι δύσκολο να προσφέρει κανείς κάτι παραπάνω από το στενό τυπικό· και να έχει την όρεξη, αυτή χάνεται στο χάος. Για αυτό μας ξαφνιάζει ευχάριστα όταν βρεθούμε μπροστά σε ικανούς, ευγενικούς και εξυπηρετικούς ανθρώπους, είτε είναι γιατροί του ΕΣΥ, είτε εφοριακοί, είτε αστυνομικοί.\nΕίναι μεγάλο κρίμα ότι τα χρόνια της κρίσης δεν μας ώθησαν να αλλάξουμε δομές στο Δημόσιο, να φτιάξουμε μια κοινωνία πιο οργανωμένη, πιο ορθολογική, πιο δίκαιη. Παντού και πάντα άνθρωποι χάνουν τις δουλειές τους, αλλά εδώ η ανεργία συνοδεύεται με τον φόβο της μόνιμης ανεργίας. Οταν άνθρωποι παραιτούνται από την προσπάθεια, όταν φεύγουν, δεν είναι πάντα επειδή είναι σίγουροι ότι αλλού είναι καλύτερα – ίσως είναι επειδή πιστεύουν ότι πουθενά δεν μπορεί να είναι χειρότερα, ότι αλλού τουλάχιστον υπάρχει ελπίδα. Δεν χρειάζονται χρήματα για να κάνουμε κάτι καλύτερο με αυτά που έχουμε. Χρειάζεται, όμως, να επιδιώκουμε το καλύτερο.\nΤι έκανες στον πόλεμο, ΕΣΗΕΑ;\nΔεήσεις και πραγματικότητα


ΑΠΟΚΡΙΕΣ ΣΤΗΝ ΑΘΗΝΑ: ΟΛΕΣ ΟΙ ΔΩΡΕΑΝ ΕΚΔΗΛΩΣΕΙΣ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ – Activenews.gr\nYou are here: Home / ΠΟΛΙΤΙΣΜΟΣ / ΑΠΟΚΡΙΕΣ ΣΤΗΝ ΑΘΗΝΑ: ΟΛΕΣ ΟΙ ΔΩΡΕΑΝ ΕΚΔΗΛΩΣΕΙΣ ΓΙΑ ΜΙΚΡΟΥΣ ΚΑΙ ΜΕΓΑΛΟΥΣ\nΜέχρι τις 19 Φεβρουαρίου, ο παλμός και η χαρά της γιορτής μεταμορφώνουν τις πλατείες και τους δρόμους της Αθήνας σε θεατρικούς χώρους, όπου χορευτές και θεατές θα ταυτιστούν, συμμετέχοντας στην γιορτή της Αποκριάς με παραδοσιακά δρώμενα απ’ όλη την Ελλάδα που έχουν ανατρεπτικό χαρακτήρα. Από την Πλάκα, την πλατεία Συντάγματος, το Μοναστηράκι, το Θησείο, έως την Κυψέλη, το Κουκάκι, τα Πατήσια, το Παγκράτι, τα Πετράλωνα, η πόλη θα γεμίσει αποκριάτικες μουσικές διαδρομές, συναυλίες και καρναβαλιστές.\nΑς δούμε κάποιες από τις πάρα πολλές δωρεάν εκδηλώσεις, που μπορείτε να συμμετέχετε με τα παιδιά σας.\n12.00-13.00: Αποκριά στην Ελλάδα\n19.30: Μια βραδιά σε αθηναϊκή ταβέρνα Μουσική εκδήλωση με τραγούδια των Μιχάλη Σουγιούλ & Μάνου Χατζιδάκι από το Ερευνητικό Κέντρο Ελληνικού Τραγουδήματος (ΕΡΚΕΤ)\n20.30 Ιl festino, μουσική για μια βραδιά καρναβαλιού Συναυλία με τη Χορωδία δήμου Αθηναίων\nΠιάνο: Θάνος Μαργέτης, Μουσική Διεύθυνση: Σταύρος Μπερής\n12.00-14.00 Μουσική παρέλαση με τον Λευτέρη Γρηγορίου και τα Global Νταούλια Διαδρομή: Σύνταγμα, Ερμού, Αιόλου, Μοναστηράκι\nΠεζόδρομος Μεθώνης, Εξάρχεια 19.00 Συναυλία με την Ορχήστρα “Live Smyrna” 6 γυναικείες φωνές ταξιδεύουν στην ελληνική μουσική, αναδεικνύοντας ποικίλα ηχοχρώματα\n13.30-15.00: Τρεις μουσικοί επί σκηνής Οι Βασίλης Σκούτας, Δημήτρης Μηταράκης και Γιάννης Ζαρίας ερμηνεύουν ρεμπέτικα, σμυρναίικα και παραδοσιακά τραγούδια\n15.00-16.00: Αναπαράσταση του εθιμικού δρώμενου των Φανών της Κοζάνης, αποκριάτικοι χοροί από τα Μέγαρα Αττικής και στιγμιότυπα από την Αθηναϊκή Αποκριά από ομάδα του πολιτιστικού φορέα «Βάκχαι»\n16.30 – 17.30: Αποκρεύουμε στην Αθήνα.\n11.00-12.30 Η ιστορία ενός χαρταετού Εκπαιδευτικό πρόγραμμα για παιδιά 6 έως 12 ετών. Δηλώσεις συμμετοχής στο τηλ. 210 3452150, Δευτέρα έως Παρασκευή, 10.00 – 18.00\nΠαράσταση από το θέατρο σκιών «Σ. Χαρίδημος» Μουσείο «Ελ. Κ. Βενιζέλος» δήμου Αθηναίων\n11.00-14.00 Φτιάχνουμε και ζωγραφίζουμε αποκριάτικες μάσκες.\nΕκπαιδευτικό πρόγραμμα για παιδιά 6 έως 12 ετών Δηλώσεις συμμετοχής στο τηλ. 210 7224238, Δευτέρα – Παρασκευή, 10.00 – 14.00\nΟικογενειακό εκπαιδευτικό πρόγραμμα μουσειακής αγωγής για παιδιά 6 έως 11 ετών. Δηλώσεις συμμετοχής στο τηλ. 210 3243023, Δευτέρα – Παρασκευή, 10.00 – 14.00\n12.00-13.30 Η Σεραφίνα, η μάγισσα με τη σπασμένη σκούπα… ξέμεινε στη γειτονιά μας και παίζει μαζί μας.\nΕκπαιδευτικό πρόγραμμα για παιδιά 6 έως 10 ετών Δηλώσεις συμμετοχής στο τηλ. 210 5142138, Δευτέρα – Παρασκευή, 10.00 – 15.00\n11:00 – 14:00 Αποκριάτικη γιορτή για παιδιά.\nΜουσική, χορός και πολλές εκπλήξεις περιμένουν τους μικρούς μασκαράδες. Αποκριάτικα εικαστικά δρώμενα με μεικτές τεχνικές από το εργαστήρι ζωγραφικής «Μανταλάκια». Ξυλοπόδαροι, ζογκλέρ, face painting, μπαλονοκατασκευές, dj & εμψυχωτές από την ομάδα του Μπόμπος club. Συμμετέχει η ομάδα του Παιδικού Περιβαλλοντικού Προγράμματος του ΟΠΑΝΔΑ\n11.00-12.00 Φτιάξτε τις δικές σας Μάσκες.\nΟικογενειακό εκπαιδευτικό πρόγραμμα για παιδιά 6 έως 12 ετών με παράλληλη ξενάγηση των γονέων – συνοδών στον χώρο του Μουσείου Δηλώσεις συμμετοχής στο τηλ. 210 5151541, Δευτέρα – Παρασκευή, 10.00 – 14.00\nΟικογενειακό εκπαιδευτικό πρόγραμμα για παιδιά άνω των 5 ετών Κέντρο Δημιουργικής Μάθησης Κάτω Πετραλώνων\n19.00 Ο γύρος του χρόνου σε 365 ημέρες.\nΜουσικοχορευτική- θεατρική παράσταση με ελληνικά έθιμα, δρώμενα και παραδοσιακούς χορούς από τον Πολιτιστικό Σύλλογο Αργυρούπολης «Χοροέκφραση».\n11.00 – 12.00: Ένας Αρλεκίνος στην Πινακοθήκη του δήμου Αθηναίων.\nΟικογενειακό εκπαιδευτικό πρόγραμμα μουσειακής αγωγής για παιδιά 6 έως 11 ετών Δηλώσεις συμμετοχής στο τηλ. 210 3243023, Δευτέρα – Παρασκευή, 10.00 – 14.00\n12.00: Φτιάχνουμε και ζωγραφίζουμε αποκριάτικες μάσκες.\n12.00: Φασαρία, πονηριές, κρόταλα και μουτζουλιές.\nΠαράσταση παραδοσιακών παραμυθιών με κρόταλα, τύμπανα και κιθάρες σε ένα αποκριάτικο γλέντι με την ομάδα αφήγησης «Χείλια Λέμε παραμύθια» για παιδιά 5 έως 10 ετών.\n11.00: Αποκριάτικη παρέλαση με τις «Μορφές Έκφρασης».\nΔιαδρομή: Σταθμός μετρό Ακροπόλη, Σέλλεϋ, Βύρωνος, πλ. Αγίας Αικατερίνης, πλ. Φιλομούσου Εταιρείας, Κυδαθηναίων, Αδριανουπόλεως, Τριπόδων, Φλέσσα, Λυσίου, Μάρκου Αυρηλίου, Αδριανού, πλ. Μοναστηρακίου, πλ. Ψυρρή.\n11.00: Παραδοσιακό γλέντι με μουσική και χορούς σε συνεργασία με τον Πολιτιστικό Σύλλογο Άνω Αμπελοκήπων\nTag ΑΘΗΝΑ ΑΠΟΚΡΙΕΣ ΔΩΡΕΑΝ ΕΚΔΗΛΩΣΕΙΣ\nΕΝΑ ΤΑΞΙΔΙ ΣΤΗΝ ΑΝΑΤΟΛΗ ΠΟΥ ΘΑ ΣΑΣ ΜΕΙΝΕΙ ΑΞΕΧΑΣΤΟ


3πλός Ολυμπιονίκης ο Έλληνας !!! - Culpa News\nΑρχική ΑΝΤΙΘΕΣΕΙΣ 3πλός Ολυμπιονίκης ο Έλληνας !!!\n3πλός Ολυμπιονίκης ο Έλληνας !!!\nPhoto Joshgmit από το Pixabay\nΗμέρες Δόξας στο Καλλιμάρμαρο!\nΑναβίωσε με επιτυχία η Ολυμπιάδα Πνευματικού Αθλητισμού, που είχε ως απόλυτο νικητή τον Έλληνα!\n3πλός Ολυμπιονίκης: Χρυσός-Αργυρός-Χάλκινος!\nΤαλέντο και σκληρή προσπάθεια 3.000 χρόνων, βρήκαν την δικαίωσή τους! Ο άδικα λοιδορούμενος από τους αθλητές άλλων χωρών Έλλην, επιστρατεύοντας όλα τα κουράγια του, έδειξε με αδιαμφισβήτητο τρόπο την ανωτερότητά και μοναδικότητά του.\nΣάρωσε, κατακτώντας και τα 3 μετάλλια, υποχρεώνοντας έτσι την παγκόσμια κοινότητα του Πνευματικού Αθλητισμού να υποκλιθεί!\nΜόνη παραφωνία η στάση της Ελληνικής Ομοσπονδίας Επαγγελματικού Πνευματικού Αθλητισμού (ΕοΕπα) , που με εμπάθεια δεν έκανε ούτε μία επίσημη δήλωση αναγνώρισης, αφήνοντας σκόπιμα “διαρροές”, πως οι μη ελεγχόμενοι από αυτήν Έλληνες αθλητές, υποσκάπτουν την καταξιωμένη εικόνα της Χώρας, ως “ψωροκώσταινας” και “φρενοκομείου”!\nΑς κάνουμε όμως λεπτομερή αναφορά:\nΟι αγώνες της Ολυμπιάδας Πνευματικού Αθλητισμού διήρκεσαν αρκετές 10ετίες. Περιλάμβαναν αθλήματα με κάθε είδους εμπόδια, επιτρέποντας “τρικλοποδιές”, δίνοντας συνεχώς “προβάδισμα” στους αθλητές των άλλων χωρών, υποχρεώνοντας τον Έλληνα να τρέξει ακόμα και “ξυπόλυτος”.\nΔύο φορές με μεγαλείο ψυχής και αυταπάρνηση ο Έλληνας έτρεξε να βοηθήσει αθλητές άλλων χωρών, που αντιμετώπιζαν κίνδυνο ολικής κατάρρευσης. Η αχαριστία σε όλο της το μεγαλείο βέβαια, όταν αυτοί συνήλθαν, αντί να βοηθήσουν τον Έλληνα, βοήθησαν απροσχημάτιστα τους κύριους αντιπάλους του!\nΗ θλιβερή ΕοΕπα αντί ενστάσεων, “έτριβε τα χέρια της” προσβλέποντας σε πρόσκλησή της να συμμετάσχει επιτέλους στην Διεθνή Ομοσπονδία, ως δήθεν ισότιμο μέλος!\nΚαι όμως, όλες αυτές οι αντιξοότητες το μόνο που κατάφεραν, ήταν να “κεντρίσουν” τον εγωϊσμό και το μοναδικό Φιλότιμο του Έλληνα, που διαψεύδοντας όλα τα προγνωστικά, τερμάτισε και 1ος και 2ος και 3ος!\nΧάλκινος Ολυμπιονίκης, για την εκπληκτική ικανότητά του να αναλύει και να επιλέγει αυτόματα στο προκλητικό άθλημα “λεφτά προς Αξίες”, value for money βαρβαριστί.\nΤο μετάλλιο και στεφάνι από φύλλα κληματαριάς, έδωσε ο Κυνικός Φιλόσοφος Διογένης, λέγοντας χαρακτηριστικά:\n“Ουδείς μπορεί να σου δώσει κάτι, που δεν έχει”\nΑργυρός Ολυμπιονίκης, για το γνήσιο ταλέντο του στο δύσκολο και απαιτητικό άθλημα της “ευρηματικότητας” με ελάχιστα μέσα, πάντα με θετική και πλάγια σκέψη, πάντα με χαρούμενη διάθεση!\nΤο μετάλλιο και στεφάνι από φύλλα ελιάς, έδωσε ο εκ των 7 σοφών Κλεόβουλος ο Ρόδιος, τονίζοντας προς όλους:\nΧρυσός Ολυμπιονίκης, για την αδιαμφισβήτητη δυναμική του στο κορυφαίο άθλημα της “διάκρισης”, σε κάθε εποχή, σε κάθε τομέα, σε κάθε τόπο!\nΤο μετάλλιο και στεφάνι από φύλλα δάφνης, έδωσε ο Μέγιστος Φιλόσοφος Αριστοτέλης, αναφωνώντας:\n“Είμαστε ότι κάνουμε επαναλαμβανόμενα, γι αυτό η Αριστεία δεν είναι δράση, αλλά συνήθεια”\nΡάγισαν τα μάρμαρα στην ανάκρουση του Ελληνικού Εθνικού Ύμνου! Εικόνες αδελφοσύνης, μεγαλείου και πίστης για το Αύριο! Έντονη η συγκίνηση από το σύνθημα, που φώναζε συνεχώς η Ελληνική Πνευματικά Αθλούμενη Νεολαία:\n“Άμμες δε γ’ εσόμεθα πολλώ κάρρονες”\nΈντρομη η ΕοΕπα, που νόμισε πως το σύνθημα είναι υβριστικό γι αυτήν, ζήτησε μετάφραση, ακούγοντάς την με πολύ σκεπτικισμό:\n“Εμείς θα γίνουμε πολύ καλύτεροί σας”\nΜελανό σημείο οι κάθε είδους παράγοντες της ΕοΕπα, που στην συνέχεια έσπευσαν ανερυθρίαστα να φωτογραφίζονται με τον 3πλό Ολυμπιονίκη!\nΜε την σεμνότητα και ταπεινότητα, που χαρακτηρίζει όλους τους πραγματικά Μεγάλους, ο 3πλός Ολυμπιονίκης δήλωσε:\n“Για την Ελλάδα ρε γαμώτο”!\nΓια την περιγραφή από το Καλλιμάρμαρο,\nΟ ΣΥΡΙΖΑ και η δοκιμασμένη συνταγή του διχασμού


Ανησυχητική αύξηση στα κρούσματα Σεξουαλικώς Μεταδιδόμενων Νοσημάτων – Προφυλακτικά και υγεία\nΑνησυχητική αύξηση στα κρούσματα Σεξουαλικώς Μεταδιδόμενων Νοσημάτων\nApril 14, 2016\tCondoms what\t827 Views\nΔυστυχώς σύμφωνα με πρόσφατες αναφορές που έρχονται από τις ΗΠΑ, οι ρυθμοί για τα σεξουαλικώς μεταδιδόμενα νοσήματα έχουν αγγίξει ιστορικά υψηλά την τελευταία διετία. Ενδεικτικά αναφέρεται πως οι επίσημες αναφορές για χλαμύδια που έγιναν κατά τη διάρκεια του 2014 ήταν οι περισσότερες από ποτέ, τη στιγμή που διογκώνονται με ανησυχητικούς ρυθμούς οι αναφορές για παθήσεις σύφιλης και βλεννόρροιας.\nΟι επιστήμονες που παρακολουθούν τους ανησυχητικούς ρυθμούς αύξησης των κρουσμάτων, δεν μπορούν με βεβαιότητα να καταλήξουν στους λόγους πίσω από την έκρηξη αυτή, όμως τα στοιχεία υποδεικνύουν πως η χρήση προφυλακτικού έχει γνωρίσει σημαντική πτώση τα τελευταία χρόνια σύμφωνα με τους επιδημιολόγους. Κάτι που επίσης εξετάζεται είναι το πόσο έχει συμβάλει το σύγχρονο lifestyle και οι διαδικτυακές εφαρμογές όπως το Tinder, με τις οποίες οι άνθρωποι βρίσκουν σεξουαλικούς παρτενέρ, οι οποίοι βρίσκονται εκτός του κανονικού κοινωνικού τους κύκλου. Παρακάτω παρατίθενται όλα τα πρόσφατα στοιχεία που δείχνουν την ανησυχητική αύξηση στα κρούσματα των σεξουαλικώς μεταδιδόμενων νοσημάτων.\nΕίναι σίγουρα ανησυχητικό πως ο αριθμός των κρουσμάτων για χλαμύδια στις ΗΠΑ έχει τριπλασιαστεί στο διάστημα των δέκα τελευταίων χρόνων, αφού από τα 450.000 που αναφέρθηκαν το 1994, το νούμερο εκτοξεύθηκε στο ανησυχητικό 1.4 εκατομμύρια στο τέλος του 2014.\nΤα χλαμύδια είναι μια λοίμωξη που μεταδίδεται κατά κύριο λόγω μέσω της σεξουαλικής επαφής. Πρόκειται για ένα σχετικά συχνό σεξουαλικώς μεταδιδόμενο νόσημα, που πλήττει κατά κύριο λόγο τα άτομα με έντονη σεξουαλική ζωή και αυτά που έχουν πολλούς ερωτικούς συντρόφους. Συχνά δεν εμφανίζει συμπτώματα και για το λόγο αυτό είναι πιθανό να έχεις μολυνθεί, χωρίς να το αντιληφθείς, κάτι που προκαλεί γρήγορη και εύκολη εξάπλωση της νόσου. Πρόκειται για λοίμωξη που οφείλεται σε βακτήριο και για το λόγο αυτό η θεραπεία είναι απλή και γίνεται με φαρμακευτική αγωγή που περιλαμβάνει αντιβίωση.\nΤο ιστορικό υψηλό για τα κρούσματα σύφιλης σε παγκόσμια κλίμακα, υπήρξε κατά τη διάρκεια του δευτέρου παγκοσμίου πολέμου, όταν και έφτασε σε δυσθεώρητα ύψη. Η νόσος έφτασε στα χαμηλότερα επίπεδα όλων των εποχών το 2000, όμως δυστυχώς τα τελευταία χρόνια τα κρούσματα έχουν διπλασιαστεί, κάτι σίγουρα ανησυχητικό.\nΠρόκειται για ένα χρόνιο μεταδοτικό, σεξουαλικώς μεταδιδόμενο νόσημα που μπορεί να προσβάλλει όλα τα όργανα και συστήματα του οργανισμού. Μπορεί να βρίσκεται σε λανθάνουσα φάση για μεγάλα χρονικά διαστήματα, ενώ μεεταδίδεται αποκλειστικά και μόνο μέσω της ερωτικής επαφής καθώς και από την πάσχουσα μητέρα στο έμβρυο μέσω του πλακούντα.\nΕμφανίζεται συχνότερα στους άνδρες ηλικίας 20 με 40 ετών και αντιμετωπίζεται με αντιβιοτική φαρμακευτική αγωγή. Σε περίπτωση όμως που δεν αντιμετωπιστεί έγκαιρα και με τους κατάλληλους τρόπους μπορεί να αποβεί ακόμα και θανατηφόρα.\nΑντίστοιχη περίπτωση με αυτή της σύφιλης, απλά με την έξαρση των κρουσμάτων εδώ να κορυφώνεται το 1978 και στη συνέχεια να γνωρίζει σημαντικότατη πτώση. Δυστυχώς όμως όπως συμβαίνει και με τις δυο παραπάνω περιπτώσεις, η συχνότητα των κρουσμάτων έχει αυξηθεί σημαντικά και οι αριθμού σκαρφαλώνουν και πάλι από το 2009, προκαλώντας ανησυχία στους επιστήμονες.\nΗ νόσος οφείλεται σε ένα βακτηρίδιο το οποίο μπορεί να προκαλέσει στείρωση, αρθρίτιδα, προβλήματα καρδιάς, και ανωμαλίες του κεντρικού νευρικού συστήματος. Στις γυναίκες μπορεί να προκαλέσει πυελική φλεγμονή, η οποία μπορεί να έχει σαν αποτέλεσμα την εξωμήτριο εγκυμοσύνη ή στειρότητα.\nΜεταδίδεται με κολπική, πρωκτική ή στοματική επαφή ενώ τα άτομα που πάσχουν από τη νόσο, έχουν συνήθως και προβλήματα με χλαμύδια, με αποτέλεσμα να πρέπει να λαμβάνουν ταυτόχρονη φαρμακευτική αγωγή και για τις δυο παθήσεις.\nΠροστάτεψε τον εαυτό σου\nΤα σεξουαλικώς μεταδιδόμενα νοσήματα μπορεί να πλήξουν τον καθένα και είναι τεράστιο λάθος να υποθέτει κανείς πως κάτι αντίστοιχο δεν πρόκειται να του συμβεί ποτέ. Για το λόγο αυτό, ειδικά αν δεν βρίσκεσαι σε μια μακροπρόθεσμη και απόλυτα μονογαμική σχέση είναι αποφασιστικής σημασίας να χρησιμοποιείς προφυλακτικό σε κάθε σεξουαλική επαφή χωρίς καμία εξαίρεση. Εξαιρετικά σημαντικό επίσης είναι να χρησιμοποιείς το προφυλακτικό σωστά, να διαβάζεις πάντα τις οδηγίες χρήσεις και να εξασφαλίζεις πως το φοράς καθ’ όλη τη διάρκεια της ερωτικής επαφής.\nΤο δεύτερο σημαντικό βήμα προστασίας είναι να κάνεις τακτικά (σε ετήσια βάση) έναν ιατρικό έλεγχο για να διαπιστώσεις πως δεν πάσχεις από κάποιο σεξουαλικώς μεταδιδόμενο νόσημα. Αυτό μπορεί να γίνει μέσω ενός απλού τεστ ούρων ή μιας εξέτασης αίματος που θα διασφαλίσει πως είσαι καθαρός.\nPrevious Πορνογραφία και διαφήμιση\nNext Πως να κάνεις τα προφυλακτικά σέξι\nCategory Προφυλακτικα - ΕιδησειςΠροφυλακτικα - Προβληματα\nΕίναι τα σούπερ προφυλακτικά μια πραγματικότητα;\nΣτην αέναη αναζήτηση του τέλειου προφυλακτικού, ώστε να καταφέρουν να σε πείσουν να το φοράς πριν κάθε σεξουαλική επαφή, οι επιστήμονες από το Πανεπιστήμιο του Texas, ισχυρίζονται πως έχουν καταφέρει\nΠροφυλακτικα - Ειδησεις\t0 Comments\nΕίναι τα βιολογικά προφυλακτικά το… μέλλον;\nΝέες επιστημονικές έρευνες έχουν αποδείξει πως ο οργανισμός ενός ποσοστού των γυναικών που συμμετείχαν σε αυτές, δημιουργούσαν μια προστασία, ένα είδος φυσικής ασπίδας κατά των σεξουαλικώς μεταδιδόμενων νοσημάτων. Οι επιστήμονες\nTo μέγεθος μετράει και είναι ο λόγος που οι άνδρες μισούν τα προφυλακτικά. Μια εταιρεία όμως μόλις έλυσε το πρόβλημα\nΤα χρόνια που είμαστε σεξουαλικά ενεργοί οι γυναίκες έχουν ακούσει και οι άνδρες έχουν επικαλεστεί ένα σωρό δικαιολογίες για τους λόγους που προτιμούν να μην χρησιμοποιούν προφυλακτικό. Κανένας μέχρι σήμερα


Meghan Markle-πρίγκιπας Harry: Οι μεγάλες αλήθειες και τα ψέματα έρχονται στο φως\n01 Μαΐου 2021 - 09:17\nΉταν 7 Μαρτίου όταν η Meghan Markle και ο πρίγκιπας Harry έδωσαν συνέντευξη στην Oprah Winfrey.\nΉταν η πρώτη επίσημη συνέντευξή τους έναν χρόνο μετά το Megxit και πραγματικά σοκαριστήκαμε με πολλά από τα πράγματα που μάθαμε στη διάρκεια αυτής. Μεγαλύτερο σοκ και έκπληξη όπως ήταν λογικό προκάλεσαν οι δηλώσεις της Meghan για τις αυτοκτονικές τάσεις και για όσα ειπώθηκαν για το χρώμα του Archie Harrison.\nΤο πρόγραμμα θα προβληθεί στο Discovery Plus, αλλά μερικοί ειδικοί στη γλώσσα του σώματος έχουν ήδη μιλήσει για κάποιες βασικές στιγμές συνέντευξης με τη Meghan Markle και τον πρίγκιπα Harry.\nΗ συνέντευξη προβλήθηκε στις αρχές Μαρτίου και αυτές οι αξιολογήσεις έγιναν λίγο μετά. Μετά την προβολή της συνέντευξής τους, ένας ειδικός στη γλώσσα του σώματος μίλησε για τον πρίγκιπα Harry και με ποιον μπορεί να είναι πιο θυμωμένος στην οικογένειά του.


Συνάντηση του Δημάρχου Ιερής Πόλης Μεσολογγίου με τον Πρέσβη των Η.Π.Α. στην Ελλάδα - ΣΥΝΕΙΔΗΣΗ\nΣΥΝΕΙΔΗΣΗ › Συνάντηση του Δημάρχου Ιερής Πόλης Μεσολογγίου με τον Πρέσβη των Η.Π.Α. στην Ελλάδα\nΣΥΝΕΙΔΗΣΗ • 13 Μαρ 2018 12:34:42 EET Μεσολογγι\nΣυνάντηση του Δημάρχου Ιερής Πόλης Μεσολογγίου με τον Πρέσβη των Η.Π.Α. στην Ελλάδα. Με τον Πρέσβη των Ηνωμένων Πολιτειών Αμερικής στην Ελλάδα GeoffreyR.Pyattσυναντήθηκε χθες στην Αθήνα ο Δήμαρχος Ιερής Πόλης Μεσολογγίου Νίκος Καραπάνος, συνοδευόμενος από την Πρόεδρο της Δημοτικής Κοινότητας Μεσολογγίου κυρία Άντζελα Καζαντζή.\nΚατά την συζήτηση που ακολούθησε και διήρκησε μια ώρα, ο κ. GeoffreyPyatt ευχαρίστησε θερμά για την τιμή προς τη χώρα του και τους Αμερικανούς Φιλέλληνες. Εξέφρασε δε έντονο ενδιαφέρονγια την περιοχή και το φυσικό περιβάλλον, ειδικότερα για την Λιμνοθάλασσα του Μεσολογγίου ως ένα ιδιαίτερα σημαντικό οικοσύστημα της Μεσογείου και μελλοντικό προορισμό οικοτουριστικών δραστηριοτήτων.\nΗ συνάντηση ολοκληρώθηκε με την ανταλλαγή αναμνηστικών δώρων, όπου εκ μέρους του Δήμου Ιερής Πόλης Μεσολογγίου, ο Νίκος Καραπάνος προσέφερε στον Πρέσβη των Ηνωμένων Πολιτειών στην Ελλάδα σειρά τοπικών προϊόντων. Ο κ. GeoffreyPyatt ευχήθηκε κάθε επιτυχία στην αντιπροσωπεία του Δήμου η οποία θα ταξιδέψει στην Φλόριντα προκειμένου να συμμετέχει στις εκδηλώσεις της Ομογένειας για την Εθνική Επέτειο της 25ης Μαρτίου 1821, προσφέροντας ταυτόχρονα βιβλίο αφιερωμένο στους Αμερικανούς Φιλέλληνες καθώς επίσης αναμνηστικό μετάλλιο των Ηνωμένων Πολιτειών Αμερικής.\nΜεσολόγγι: Επιτυχημένη η εκδήλωση για την κλεφτουριά και τον μοναχισμός στο…\nΤο Χριστουγεννιάτικο πρόγραμμα εκδηλώσεων του Δήμου Μεσολογγίου έως και την Παρασκευή…


Value Bet: Κυνική με τον Βρμπα στον πάγκο\nΚαλημέρα σε όλους και καλό σαββατοκύριακο. Εξαιρετικά ολοκληρώθηκε το περασμένο σαββατοκύριακο για την στήλη με 4/4 περασμένες επιλογές. Καμιά φορά είναι καλό να ευλογούμε τα γένια μας αλλά τώρα πρέπει να συνεχίσουμε και να πάμε παρακάτω. Πάμε να δούμε τι έχουμε από αυτή την εβδομάδα.\nΞεκινάμε από τη Σλοβακία, όπου η Σλόβαν Μπρατισλάβας υποδέχεται τη Ζίλινα.\nΔεύτερη αγωνιστική των πλέι οφ, με τις δύο ομάδες να προέρχονται από νίκες στην πρεμιέρα. Η Σλόβαν διέλυσε με 6-2 εκτός την Τρέτσιν, συμπλήρωσε 11 ματς αήττητη (δέκα νίκες) και παρέμεινε στο +10 από την 2η θέση. Μόνο με θαύμα θα χάσει τον τίτλο της πρωταθλήτριας όμως μέχρι τότε δεν χαλαρώνει. Η Ζίλινα προέρχεται από δύο σερί νίκες και έχει πάρει μια απόσταση 5 βαθμών από την 4η θέση, δείχνοντας πως θα πάρει ένα ευρωπαϊκό εισιτήριο. Μετράει έξι σερί g/g, τα πέντε εξ αυτών ήταν και Over. Στην κανονική διάρκεια είχαμε δύο g/g+over μεταξύ τους (3-2 της Σλόβαν στη Μπρατισλάβα, 2-2 στην έδρα της Ζίλινα). Άλλον έναν combo περιμένω και στο 1,95 τον αγοράζω.\nΜεταφερόμαστε βορειοδυτικά, όπου στη Βοημία η Γιάμπλονετς υποδέχεται τη Λίμπερετς.\nΝτέρμπι κάτω από το Γέσκεντ, όπως ονομάζεται, καθώς τις δύο πόλεις χωρίζουν 14 χλμ. και βρίσκονται κάτω από το ίδιο βουνό, το Γέσκεντ (η κορυφή του φτάνει τα 1012μ.). Μεγάλη αντιπαλότητα των δύο ομάδων, με τη Γιάμπλονετς να προέρχεται από δύο σερί νίκες, είναι ισχυρή εντός αλλά έχει να κερδίσει δύο μήνες στο «Στρέλνιτσε». Η Λίμπερετς είναι σε τρομερή κατάσταση, ούσα αήττητη για 9 σερί ματς και διεκδικεί στα ίσια ένα ευρωπαϊκό εισιτήριο. H Γιάμπλονετς έχει δεχθεί γκολ στα 8/10 εντός, η Λίμπερετς σκοράρει στις 7/10 φετινές εξόδους της. Το g/g κοντά στις δύο μονάδες (1,90) μου κάνει και το επιλέγω.\nΠαραμένουμε στην Τσεχία, πιο νότια όμως όπου η Μπουντεγιόβιτσε υποδέχεται τη Σπάρτα.\nΣε κακό μομέντουμ βρίσκεται η γηπεδούχος που συμπλήρωσε πέντε αγώνες χωρίς νίκη, ωστόσο οι 30 βαθμοί της δίνουν ασφάλεια για την παραμονή της στην κατηγορία. Η Σπάρτα αντιθέτως, μετράει πέντε σερί νίκες με τον Βρμπα στον πάγκο, είναι κυνική μαζί του στο γήπεδο και θέλει να τερματίσει όσο πιο κοντά σε επίπεδο βαθμών γίνεται στη Σλάβια ενώ έχει και δύο ματς λιγότερα. Δικαιολογημένα χαμηλά το διπλό λόγω της φόρμας και της δυναμικής της Σπάρτα, με το combo (over 1,5) νοστιμίζει στο 1,80.\nΚλείνουμε τη στήλη, με το Χάρτμπεργκ-Σανκτ Πόλτεν από το αυστριακό πρωτάθλημα.\nΗ γηπεδούχος παρά τη βαριά ήττα από τη Ραπίντ, παραμένει ζωντανή στη μάχη για είσοδο στην εξάδα γιατί έχει την πιο εύκολη αντίπαλο από τις τρεις που διεκδικούν τις δύο θέσεις που είναι ανοιχτές. Νωρίτερα έτρεχε σερί πέντε αγώνων και είναι σε καλύτερο μομέντουμ από την Πόλτεν. Οι «λύκοι» βρίσκονται σε κακή φάση, μετράνε τρεις διαδοχικές ήττες και θα παλέψουν στα πλέι άουτ για την παραμονή. Εκτός έδρας είναι εξαιρετικοί τη φετινή χρονιά, αλλά τελευταία δυσκολεύονται στο σκοράρισμα. Η Χάρτμπεργκ πρέπει να κάνει το χρέος της και να περιμένει. Ήθελα λίγο πιο ψηλά τον άσο για τον επιλέξω, γι΄αυτό και τον συνδυάζω με το χαμηλότερο combo (Over 1,5) σε απόδοση 2,21.\nΣΛΟΒΑΝ ΜΠΡΑΤΙΣΛΑΒΑΣ – ΖΙΛΙΝΑ G/G+Over 1,95\nΓΙΑΜΠΛΟΝΕΤΣ – ΣΛΟΒΑΝ ΛΙΜΠΕΡΕΤΣ G/G 1,90\nΤΣΕΣΚΕ ΜΠΟΥΝΤΕΓΙΟΒΙΤΣΕ – ΣΠΑΡΤΑ ΠΡΑΓΑΣ 2+Over 1,5 1,80\nΧΑΡΤΜΠΕΡΓΚ – ΣΑΝΚΤ ΠΟΛΤΕΝ 1+Over 1,5 2,27


Ορθόδοξη Αλάσκα. Βιβλιοπαρουσίαση – ομιλία | Σημεία Καιρών\nΟρθόδοξη Αλάσκα. Βιβλιοπαρουσίαση – ομιλία\nPosted by ssatsok in ΒΙΒΛΙΟΠΑΡΟΥΣΙΑΣΗ, ΠΝΕΥΜΑΤΙΚΑ-ΩΦΕΛΙΜΑ\nΟ Σύλλογος Φίλων των Απανταχού Κρυποτοχριστιανών, ο κος Γιάννης Κοτζάμπασης και ο συγγραφέας, Δρ. Θεολογίας Γεώργιος Κράπης, σας προσκαλούν στην παρουσίαση του νέου βιβλίου του Γεωργίου Α. Κράπη «Ορθόδοξη Αλάσκα ένα Οδοιπορικό στην Ορθόδοξη ταυτότητα της απομακρυσμένης αυτής χώρας», τη Δευτέρα 4 Ιουνίου 2018, στις 6 το απόγευμα, στην αίθουσα εκδηλώσεων της Δημόσιας Βιβλιοθήκης της Βέροιας.\nΓια το βιβλίο θα μιλήσει ο κος Γιάννης Κοτζάμπασης, Πρόεδρος του Συλλόγου Φίλων των Απανταχού Κρυποτοχριστιανών και ο Ιερέας-Θεολόγος Πατήρ Φώτιος Καφετζής.\nΤο βιβλίο αποτελεί καρπό της πενταετούς έρευνας του Θεολόγου Γεωργίου Α. Κράπη. Αποτελεί τη μοναδική προσπάθεια προσέγγισης και καταγραφής της Ορθοδοξίας στην Αλάσκα. Το κομμάτι αυτό της Αμερικανικής ηπείρου, για το οποίο οι περισσότεροι γνωρίζουν ελάχιστα πράγματα. Η Ορθοδοξία για έναν σχεδόν αιώνα ήταν η κινητήριος δύναμη και οδηγός για τους κατοίκους της.\nΤο βιβλίο αποτελεί μια μαρτυρία ιεραποστολής και κατήχησης αλλά και κοινωνικής προσφοράς με τους όρους του σήμερα. Η Ορθόδοξη μαρτυρία είναι οδηγός για το σήμερα και η ποιμαντική μαζί με το Πλήθος των Αγών που παρατίθεται αναλυτικά έχει έντονες αντιστοιχίες με τους πρώτους Αποστόλους και τη σημερινή ιεραποστολή ανά τον κόσμο. Το βιβλίο είναι επίκαιρο και παρόλο που η Αλάσκα είναι μακριά μας γεωγραφικά, το αποστολικό πνεύμα που καταδεικνύεται, θυμίζει έντονα το αποστολικό πνεύμα και την αυταπάρνηση των κληρικών μας σήμερα.\nΤο παρόν είναι αυτόνομο έργο του, ενώ τα υπόλοιπα πραγματεύονται ζητήματα σε σχέση με τον Οικουμενικό Πατριάρχη Κο. Βαρθολομαίο, καθώς και προτάσεις διδασκαλίας των θρησκευτικών, όπου και είναι ο τομές της Διδακτορικής του ειδίκευσης. Επίσης έχει συμμετάσχει σε σειρά σεμιναρίων και συνεδρίων στο εξωτερικό και στο εσωτερικό και σαν ομιλητής.


Επισκευή Front Camera iPod touch 4g Επισκευή iphone sos service iPhone Αθήνα\nΕπισκευή Front Camera iPod touch 4g\nΑρχική/Επισκευή iPod/Επισκευή iPod touch 4g/Όλες οι επισκευές για iPod Touch 4g/Επισκευή Front Camera iPod touch 4g\nΕπισκευή Front Camera iPod touch 4gadmin2018-01-22T13:45:16+02:00\nfront camera iPod\n€39front camera iPod\nΗ αγαπημένη σας φορητή συσκευή αναπαραγωγής πολυμέσων iPod touch 4ης γενιάς, εκτός από τις ατελείωτες ώρες αναπαραγωγής μουσικής, σάς προσφέρει τη δυνατότητα να επικοινωνείτε με την παρέα σας από όπου κι αν βρίσκεστε. Αρκεί να είστε συνδεδεμένοι με το δίκτυο Wi-Fi και η υπηρεσία FaceTime της Apple σας βοηθάει να πραγματοποιήσετε βίντεο-κλήσεις με όλη την παρέα σας που έχει τα καινούργια προϊόντα της Apple που διαθέτουν λειτουργία FaceTime.\nΕάν παρατηρείτε ότι η εμπρόσθια κάμερα της συσκευής σας έχει χάσει την υψηλή ποιότητά της ή εμφανίζονται σημάδια/νεκρά σημεία στις λήψεις σας, τότε έχετε βλάβη στην κάμερα σας. Εάν η βλάβη είναι προχωρημένη, μπορεί να είναι αδύνατο να πραγματοποιήσετε βίντεο-κλήσεις καθώς ίσως να μη λειτουργεί καθόλου η κάμερα. Τότε έχετε ανάγκη την επισκευή Front Camera iPod touch 4g.\nΣτο iphone-sos θα σας βοηθήσουμε να επανακτήσετε τη χαμένη λειτουργικότητα της συσκευής σας, αφού πραγματοποιούμε την επισκευή Front Camera iPod touch 4g. Κατά την επισκευή Front Camera iPod touch 4g οι εξειδικευμένοι τεχνικοί μας θα σας τοποθετήσουν καινούργια και ανθεκτική ανταλλακτική κάμερα στο αγαπημένο σας iPod touch 4g.


Καλάθης: “Παίζουμε καλύτερα και θέλουμε να συνεχίσουμε” | ebasket.gr\nΚεντρική Basket League Παναθηναϊκός Καλάθης: “Παίζουμε καλύτερα και θέλουμε να συνεχίσουμε”\nΚαλάθης: “Παίζουμε καλύτερα και θέλουμε να συνεχίσουμε”\nΔημοσίευση στις 15/03 21:32\nΟ Νικ Καλάθης ήταν ο μεγάλος πρωταγωνιστής του Παναθηναϊκού στη νίκη των πρασίνων στη Μόσχα, καθώς πέτυχε το νικητήριο τρίποντο. Ο αρχηγός του «τριφυλλιού» μετά το ματς τόνισε ότι είναι διαφορετική ομάδα πλέον, παίζουν καλύτερα και θέλουν να συνεχίσουν έτσι.\n“Είναι ένα σουτ που προπονούμαι γι αυτό κάθε μέρα. Ήμουν ελεύθερος και πήρα την ευθύνη. Δεν υπήρχε πίεση σε αυτό το σουτ. Είχα χάσει αρκετά ελεύθερα σουτ μέχρι εκείνο το σημείο. Για να φτάσουμε ως εκεί κάναμε πολλά πράγματα διαφορετικοί παίκτες. Όλοι όσοι ήρθαν από τον πάγκο έδωσαν πράγματα.\nΈβαλε μεγάλα σουτ ο ΝτεΣόν και μας κράτησε μέσα στο παιχνίδι. Είναι μεγάλη η επιρροή του Πιτίνο. Όλο το σταφ κάνει εξαιρετική δουλειά και ο κόουτς πιστεύει σε εμάς. Είναι στην καλύτερη δυνατή κατάσταση για να πετύχουμε”.\nΠροηγούμενο Το tweet του Ρικ Πιτίνο μετά το απίστευτο διπλό στη Μόσχα (pic)\nΕπόμενο Παράνοια στα αποδυτήρια του Παναθηναϊκού! Οι κραυγές και τα “γαλλικά” του Πιτίνο (vids)


Αρχική Μουσικά Νέα Pop/RnB music David Guetta, Demi Lovato & J Balvin ενώνουν δυνάμεις στο «Say My...\nΟ David Guetta, η Demi Lovato και ο J Balvin επιφυλάσσουν μία μεγάλη έκπληξη.\nΜία εκρηκτική συνεργασία βρίσκεται καθ’ οδόν. Ο David Guetta, η Demi Lovato και ο J Balvin φημολογείται ότι θα συναντηθούν στο ίδιο τραγούδι.\nΣύμφωνα με τις πληροφορίες του βρετανικού ραδιοφωνικού σταθμού «Capital FM», το single που θα σταθεί αφορμή για να ενωθεί για πρώτη φορά η συγκεκριμένη τριάδα, θα έχει τον τίτλο «Say My Name» και πρόκειται να κυκλοφορήσει «σύντομα», χωρίς να υπάρχουν προς το παρόν περισσότερες λεπτομέρειες.\nΗ είδηση έχει επιβεβαιωθεί εν μέρει από τον J Balvin, ο οποίος ανέφερε σε ένα βίντεο που κοινοποίησε στην ενότητα των ιστοριών στο λογαριασμό του στο Instagram ότι έχει μία «έκπληξη με την Demi Lovato».\nΟ David Guetta έχει συμπληρώσει το 50ό έτος της ηλικίας του και εξακολουθεί να αποτελεί μία σταθερή αξία στο χώρο της dance μουσικής. Η καινούρια συνεργασία του με τη Sia στο «Flames» ανεβαίνει συνεχώς θέσεις στο διεθνές airplay chart της Ελλάδας και τώρα βρίσκεται στο Top 10 της κατάταξης.\nΗ Demi Lovato πρόσφατα κυκλοφόρησε το βαθιά συναισθηματικό, εξομολογητικό και αποκαλυπτικό τραγούδι «Sober», ενώ προηγουμένως συνεργάστηκε με την Christina Aguilera στο «Fall In Line» και με τους Clean Bandit στο «Solo».\nΟ J Balvin έχει εξελιχθεί σε έναν αστέρα παγκοσμίου βεληνεκούς, που διαδίδει την urban latin και reggeaton μουσική σε κάθε γωνία του πλανήτη.\nΤις προηγούμενες ημέρες, ο J Balvin αναδείχθηκε «βασιλιάς» του Spotify, καθότι είναι πλέον ο καλλιτέχνης με τους περισσότερους μηνιαίους ακροατές στη δημοφιλή υπηρεσία streaming.\nΓαλλία, Αμερική και Κολομβία θα γίνουν «ένα» χάρη στο «Say My Name», το οποίο ανυπομονούμε να ακούσουμε.


Κανονισμοί ΠΟΥΜΣΕ (Pumsae) – ΕΤΑΝΕ\nΚανονισμοί ΠΟΥΜΣΕ (Pumsae)\nΤεχνικά Πρωταθλήματα (Αγώνες Πούμσε)\nΤο πρώτο Τεχνικό Πρωτάθλημα (Αγωνιστικό Πούμσε), διοργανώθηκε από την Παγκόσμια Ομοσπονδία το 2006. Η θέσπιση των Πρωταθλημάτων ώθησε την ανάπτυξη των Πούμσε στις Ηπειρωτικές και Εθνικές Ομοσπονδίες. Τα Τεχνικά Πρωταθλήματα δίνουν τη δυνατότητα σε ασκούμενους που δεν θα μπορούσαν\nνα διακριθούν στην αγωνιστική μορφή του Ταεκβοντό να διεκδικήσουν μία σεβαστή αθλητική διάκριση χωρίς περιορισμούς και προϋποθέσεις φυσικής ικανότητας ή ηλικίας.\nΟι Κανονισμοί που ακολουθούνται, εφαρμόζονται σε όλα τα επίσημα Πρωταθλήματα της Παγκόσμιας Ομοσπονδίας, των Ηπειρωτικών και των Εθνικών Ομοσπονδιών. Από το 2007 το Τεχνικό Πρωτάθλημα εντάχθηκε στο επίσημο πρόγραμμα της Πανεπιστημιάδας μαζί με το αγωνιστικό.\nΩστόσο, στα Εθνικά Πρωταθλήματα με την έγκριση της Παγκόσμιας Ομοσπονδίας, υπάρχει η πρόβλεψη τροποποίησης των όρων συμμετοχής των αγωνιζομένων, όσον αφορά τις έγχρωμες ζώνες και τις μικρότερες ηλικίες με σκοπό την ανάπτυξη του Τεχνικού αγωνίσματος.\n1. Αγωνιστικός χώρος\nΕίναι ο χωρομετρημένος χώρος που διεξάγεται ο αγώνας και έχει διαστάσεις 12 μ. x 12 μ., επάνω σε βιομηχανικό επίπεδο δάπεδο, ελαστικής επιφάνειας (ταρτάν) ή ξύλινης υφής (συνήθως τερέν) ή σε πλατφόρμα ύψους 0,5-0,6 μ. από τη βάση του δαπέδου και με κλίση λιγότερο από 30ο (για την ασφάλεια των αγωνιζομένων). Στην πρώτη περίπτωση η γραμμή που περικλείει τον αγωνιστικό χώρο (γραμμή οριοθέτησης), είναι άσπρη και έχει πλάτος 5 εκατοστά.\n2. Συντελεστές του αγώνα\nΔιαιτητής: Επιβεβαιώνει τους έγκυρους πόντους (οι Κριτές βαθμολογούν), ανακοινώνει τον νικητή και αφαιρεί βαθμούς (Γκάμτζομ). Οι ανακοινώσεις του πραγματοποιούνται εφόσον έχει επιβεβαιωθεί η απόφαση των Κριτών. Στις αρμοδιότητές του είναι και η πρόσκληση των Κριτών κατά τη διάρκεια του αγώνα, εάν προκύψει πρόβλημα. Η θέση του βρίσκεται δίπλα στους Κριτές απέναντι από τον αθλητή (θέση του αθλητή στην αρχή του Προγράμματός του).\nΚριτές: Έξι Κριτές βαθμολογούν τον αγωνιζόμενο, αλλά και εκφράζουν την άποψή τους σε τυχόν κάλεσμα του Διαιτητή και οι θέσεις τους βρίσκονται σε απόσταση ενός μέτρου από τον αγωνιστικό χώρο. Τρεις Κριτές (και ο Διαιτητής) κάθονται απέναντι από τον αθλητή και άλλοι τρεις πίσω του (κοιτώντας προς την πλάτη του). Ωστόσο, οι Κανονισμοί επιτρέπουν και ένα σύστημα με πέντε Διαιτητές στον αγώνα (\n4 Κριτές και 1 Διαιτητής), με διάταξη τρεις απέναντι από τον αθλητή και δύο στην πλάτη του.\nΚαταγραφέας-Αγωνοδίκης: Εκτελεί χρέη Χρονομέτρη του αγώνα, αλλά και Καταγραφέα, υπολογιστή του σκορ και εκφωνητή του συνολικού αποτελέσματος. Η θέση του βρίσκεται απέναντι από τον αγωνιζόμενο και σε απόσταση τριών μέτρων από τον Διαιτητή.\nΣυντονιστές του αγώνα: Είναι υψηλόβαθμοι Παράγοντες του αθλήματος και προέρχονται συνήθως από το Σώμα της Διαιτησίας (χωρίς να είναι δεσμευτικό αυτό, αφού τη θέση αυτή μπορεί να την καταλάβει και κάποιος Τεχνικός Συνεργάτης ή άλλος έμπειρος παράγοντας του αθλήματος). Η θέση τους είναι ένα μέτρο απόσταση από τη Γραμμή Οριοθέτησης (πλευρά 1), δίπλα στον Καταγραφέα. Ο ρόλος τους είναι επιτελικός, αφού βοηθούν στον καλό και γρήγορο συντονισμό προσέλευσης και αποχώρησης των αθλητών/ αθλητριών. Επίσης επιβεβαιώνουν τα Αθλητικά Βιβλιάρια των αγωνιζομένων.\nΕπιτροπή Ελέγχου: Βρίσκεται στην είσοδο του αγωνιστικού χώρου και έχει ως αρμοδιότητα τον έλεγχο της καταλληλόλητας της στολής του αθλητή (εγκεκριμένο ντόμποκ).\nΑθλητής και Προπονητής: Κατά τη διάρκεια της αναμονής εισόδου στον αγωνιστικό χώρο, βρίσκονται στην πλευρά των λιγότερων Κριτών και σε απόσταση τριών μέτρων από τον αγωνιστικό χώρο. Όταν θα εισέλθει ο αθλητής για να αγωνιστεί, θα ξεκινήσει το Πρόγραμμά του από καθορισμένη θέση που βρίσκεται ένα μέτρο από το κέντρο του τερέν προς την πλευρά των λιγότερων κριτών.\nΓραμματεία των αγώνων: Η παρουσία της Γραμματείας είναι καταλυτική στην υποστήριξη των Τεχνικών αγώνων όπως και στους Αγωνιστικούς. Η θέση της Γραμματείας είναι πίσω από τον Καταγραφέα, ανάλογα με την διαμόρφωση των χώρων του σταδίου.\nΕντεταλμένος Ιατρός των αγώνων: Η παρουσία ειδικευμένου Ιατρού σε κάθε αθλητική διοργάνωση είναι υποχρεωτική. Η παρουσία του είναι απαραίτητη για να φροντίσει κάθε αγωνιζόμενο σε περίπτωση ανάγκης (παρ’ ότι στους Τεχνικούς αγώνες δεν υπάρχει σωματική επαφή μεταξύ των αθλητών). Επίσης, εκφέρει τη γνώμη του σε περίπτωση τραυματισμού ενός αθλητή, αν δηλαδή, μπορεί να συνεχίσει τον αγώνα ή όχι (λόγω θλάσης, ζάλης, κ.λπ.). Η θέση του είναι δίπλα στη Γραμματεία των αγώνων.\nΑλυτάρχης, Παρατηρητής και Επιτροπή Ενστάσεων των αγώνων: Τα καθήκοντα των παραγόντων αυτών και της Επιτροπής Ενστάσεων, συμπίπτουν με εκείνα του αγωνιστικού Ταεκβοντό με μοναδική ίσως διαφοροποίηση στον αριθμό των μελών.\nΥπεύθυνος Διαιτησίας: Ορίζεται από την ΚΕΔ και βρίσκεται στον χώρο των αγώνων φροντίζοντας για την ομαλή ροή τους, όσον αφορά το αντικείμενο της Διαιτησίας. Εισηγείται την αντικατάσταση Διαιτητών ή Κριτών για παραλείψεις, λάθη, αδικία ή παραπτώματα, στα οποία τυχόν έχουν υποπέσει. Είναι υπεύθυνος για την εφαρμογή των Κανονισμών Διαιτησίας για τους Διαιτητές και Κριτές των αγώνων.\nΟι αγωνιζόμενοι πρέπει να είναι κάτοχοι εγκεκριμένου Νταν ή Πουμ και μπορούν να συμμετάσχουν ανάλογα με την ηλικία τους στις ακόλουθες κατηγορίες:\n– Κατηγορία Εφήβων-Νεανίδων (14-18 ετών)\n– Α’ Κατηγορία Ανδρών-Γυναικών (19-30 ετών)\n– Β’ Κατηγορία Ανδρών-Γυναικών (31-40 ετών)\n– Α’ Κατηγορία Βετεράνων Ανδρών -Γυναικών (41-50 ετών)\n– Β’ Κατηγορία Βετεράνων Ανδρών – Γυναικών (51 ετών και άνω)\nΩστόσο, στα Εθνικά και Περιφερειακά Πρωταθλήματα, υπάρχει η δυνατότητα διεξαγωγής αγώνων και σε μικρότερες ηλικίες (Παίδων-Κορασίδων ή ακόμη και Παμπαίδων-Παγκορασίδων), μαύρων ή εγχρώμων ζωνών, αφού για την τελευταία κατηγορία ΔΕΝ υπάρχει σωματική επαφή σε αντίθεση προς τους αγώνες με τους θώρακες.\n4. Ταξινόμηση των Αγώνων\n– Ατομικό Ανδρών\n– Ατομικό Γυναικών\n– Ομαδικό Ανδρών\n– Ομαδικό Γυναικών\nΟι αγωνιζόμενοι έχουν το δικαίωμα να λάβουν μέρος σε περισσότερες από μία από τις παραπάνω κατηγορίες, εκτός εάν αυτό δεν επιτρέπεται λόγω ηλικίας ή φύλου.\n5. Διαχωρισμός ανά φύλο και ηλικία\n1. Άνδρες, Γυναίκες και Μεικτό Ζευγάρι, διαχωρίζονται ανάλογα με την ηλικία.\n2. Για το Ομαδικό, δεν υπάρχει περιορισμός σε Πουμ / Νταν.\nΆνδρες και Γυναίκες ταξινομούνται ως εξής:\n6. Μέθοδος αγώνων\nΓια να πραγματοποιηθούν οι αγώνες θα πρέπει να συμμετέχουν τουλάχιστον τέσσερις αγωνιζόμενοι ανά κατηγορία από αντίστοιχες ομάδες.\nΟι αγώνες διεξάγονται με:\nI. Σύστημα Νοκ-άουτ (Single elimination tournament system).\nII. Κυκλικό Σύστημα (Round robin system).\nIII. Σύστημα Αποκλεισμού (Cut off System), στο οποίο περιλαμβάνονται προκριματικός, ημιτελικός και τελικός γύρος.\nΣτην Προκριματική φάση: Οι αθλητές / αθλήτριες εκτελούν ένα από τα υποχρεωτικά Πούμσε της στήλης 1 του Πίνακα (βλ. παρακάτω) και βάσει της βαθμολογίας τους, οι μισοί από αυτούς επιλέγονται για την επόμενη φάση.\nΣτον Ημιτελικό: Οι αθλητές / αθλήτριες εκτελούν ένα από τα Πούμσε της στήλης 2 του Πίνακα και βάσει της βαθμολογίας τους, οκτώ από αυτούς προχωρούν στον τελικό.\nΣτον Τελικό: Οι αθλητές / αθλήτριες υποχρεούνται να εκτελέσουν δύο Πούμσε της στήλης 2 του Πίνακα που δεν εκτελέσθηκαν στον προηγούμενο γύρο. Οι τρεις με την υψηλότερη βαθμολογία θα ανακηρυχθούν οι νικητές της κατηγορίας τους (1ος, 2ος και 3ος).\n(1ο ΚΑΙ 2ο ΥΠΟΧΡΕΩΤΙΚΟ ΠΟΥΜΣΕ)\n7. Διάρκεια του αγώνα\nΣτους ατομικούς και ομαδικούς αγώνες και στα ζευγάρια, ο χρόνος προσδιορίζεται μεταξύ 1΄ και 2΄. Το διάλειμμα μεταξύ των δύο Πούμσε του τελικού είναι 1΄. Επίσης, μεσολαβεί και 1’ διάλειμμα έως ότου ο Υπεύθυνος των αγώνων ανακηρύξει τον νικητή.\nΔιεξάγεται από τους διοργανωτές μία ημέρα πριν την έναρξη των αγώνων με την παρουσία των εκπροσώπων των ομάδων.\n9. Απαγορευμένες ενέργειες / Ποινές\nΟι Ποινές ονομάζονται όπως και στο αγωνιστικό Ταεκβοντό, Γκάμτζομ και ανακοινώνονται από τον Διαιτητή. Οι απαγορευμένες ενέρ γειες που επιφέρουν ποινή είναι οι παρακάτω:\n– Παραβατική συμπεριφορά (αρνητικοί σχολιασμοί, ή ανεπίτρεπτες ενέργειες), εκ μέρους του αθλητή ή του Προπονητή του.\n– Διακοπή του αγώνα, ή παρουσία του Προπονητή στην περιοχή των Παραγόντων (Κριτών κ.λπ.), κατά τη διάρκεια των αγώνων.\nΣε περίπτωση κατά την οποία ο αθλητής τιμωρηθεί με δύο αφαιρέσεις, ο Διαιτητής τον ανακηρύσσει αμέσως ηττημένο. Οι ποινές αυτές έχουν να κάνουν με το «ευ αγωνίζεσθαι» και είναι διαφορετιtκές από εκείνες που έχουν να κάνουν με την ουσία της ορθής τεχνικής εκτέλεσης και της βαθμολόγησης των Πούμσε στον αγώνα.\n10. Κριτήρια Βαθμολόγησης\nΑκρίβεια της τεχνικής του Πούμσε\n– Ακρίβεια στην τεχνική και στην κινησιολογία των βασικών κινήσεων.\n– Λεπτομέρειες για κάθε κίνηση του Πούμσε.\nΠαρουσίαση του Πούμσε\n– Επιδεξιότητα (ακρίβεια στο εύρος της κίνησης, ισορροπία, ταχύτητα και δύναμη).\n– Εκφραστικότητα (ταχύτητα, ρυθμός, προσωπικό στυλ, ενεργητικότητα).\n11. Μέθοδος Βαθμολόγησης\nΤο συνολικό σκορ είναι το 10,0\nΒασικό σκορ είναι το 5,0. Αφαιρείται 0,1 βαθμός κάθε φορά που ο αθλητής δεν εκτελεί επακριβώς τις βασικές κινήσεις ή το σχετικό Πούμσε. Αφαιρείται 0,5 βαθμός κάθε φορά που ο αθλητής κάνει λάθη που θεωρούνται μεγαλύτερα από εκείνα της προηγούμενης περίπτωσης.\nΒασικό σκορ είναι το 5,0.\nΑφαιρείται 0,1 βαθμός κάθε φορά που ο αθλητής δεν εκπληρώνει επακριβώςτα κριτήρια της ισορροπίας, της τεχνικής, της ταχύτητας και της δύναμης στην εκτέλεση του Πούμσε. Αφαιρείται 0,5 βαθμός κάθε φορά που ο αθλητής κάνει λάθη που θεωρούνται μεγαλύτερα από εκείνα της προηγούμενης περίπτωσης βαθμολόγησης στον τομέα της τεχνικής, της ισορροπίας, της ταχύτητας και της δύναμης.\nΑφαιρείται 0,1 βαθμός κάθε φορά που ο αθλητής δεν εκδηλώνει με ακρίβεια την δύναμη, την ταχύτητα, τον ρυθμό και την ενεργητικότητα που πρέπει. Αφαιρείται 0,5 βαθμός κάθε φορά που ο αθλητής κάνει λάθη που θεωρούνται πιο σοβαρά από την προηγούμενη περίπτωση.\nΣε άλλες περιπτώσεις:\nΑφαιρείται 0,5 βαθμός από τη συνολική βαθμολογία κάθε φορά που ο αθλητής ξεπερνάει τον καθορισμένο χρόνο παρουσίασης του Προγράμματός του.\nΑφαιρείται 0,5 βαθμός από τη συνολική βαθμολογία κάθε φορά που ο αθλητής περνάει τη γραμμή του αγωνιστικού χώρου.\nΥπολογισμός συνολικής βαθμολογίας\nΓια την βαθμολογία συνυπολογίζονται:\nI. Ο μέσος όρος της βαθμολογίας των Κριτών, αφαιρούμενης της υψηλότερης και της μικρότερης βαθμολογίας και,\nII. Όλες οι ποινές που καταλογίστηκαν κατά τη διάρκεια του αγώνα και οι οποίες θα αφαιρεθούν από το τελικό σκορ.\n12. Ανακοίνωση της βαθμολογίας\nΤο τελικό σκορ ανακοινώνεται ευθύς αμέσως μόλις συγκεντρωθεί η βαθμολογία των Κριτών. Συγκεκριμένα:\n1) Σε περίπτωση χρήσης Ηλεκτρονικών Συστημάτων, οι Κριτές ανακοινώνουν τη βαθμολογία τους στον Ηλεκτρονικό Πίνακα αποτελεσμάτων και αυτομά-\nτως αναγράφεται το σύνολο των βαθμών στην οθόνη, ενώ το τελικό αποτέλεσμα (Μέσος όρος), εμφανίζεται στην οθόνη, μετά την αυτόματη αφαίρεση της υψηλότερης και χαμηλότερης βαθμολογίας.\n2) Σε περίπτωση βαθμολόγησης με τη μέθοδο της συμπλήρωσης εν τύπων, αμέσως μετά την ολοκλήρωση του Προγράμματος τού αθλητή (Πούμσε), ο Συντονιστής θα συγκεντρώσει τα έντυπα βαθμολόγησης των Κριτών και θα τα παραδώσει στον Καταγραφέα-Αγωνοδίκη. Αυτός θα αφαιρέσει την υψηλότερη και την κατώτερη βαθμολογία, θα υπολογίσει τον Μέσο όρο των άλλων βαθμολογιών και το τελικό σκορ θα ανακοινωθεί από τον Διαιτητή, ή η τελική βαθμολογία θα εμφανιστεί στην οθόνη.\nΗ επιδεξιότητα και η εκφραστικότητα είναι δύο σημαντικοί παράγοντες για μια καλή βαθμολογία\nστους αγώνες Πούμσε. (Taekwondo, Official Publication of the WTF, 2008).\n13. Απόφαση και ανακήρυξη του νικητή\nΝικητής ανακηρύσσεται ο αγωνιζόμενος που έχει λάβει την υψηλότερη βαθμολογία. Σε περίπτωση ισοβαθμίας με άλλον αθλητή, νικητής βγαίνει εκείνος που πήρε περισσότερους βαθμούς στο κριτήριο της Παρουσίασης. Αν και μετά από αυτό παραμένει η ισοπαλία, τότε διεξάγεται ένας επαναληπτικός αγώνας για να αποφασιστεί ο νικητής. Ο Διαιτητής αποφασίζει ποιο Πούμσε θα εκτελέσει ο καθένας. Ο επαναληπτικός αγώνας, περιλαμβάνει ένα «υποχρεωτικό» Πούμσε. Η βαθμολογίατου επαναληπτικού αγώνα δεν επηρεάζεται από την προηγούμενη βαθμολογία και στην περίπτωση που εμφανιστεί ξανά ισόπαλο αποτέλεσμα, τότε νικητής θα ανακηρυχθεί ο αθλητής του οποίου η βαθμολογία είναι μεγαλύτερη στο σύνολο.\n– Νίκη με βαθμούς.\nΝικητής είναι ο αθλητής που έχει συγκεντρώσει συνολικά την υψηλότερη βαθμολογία.\n– Νίκη λόγω διακοπής του αγώνα από τον Διαιτητή.\nΑυτή η νίκη καταλογίζεται όταν ο Διαιτητής ή ο εντεταλμένος Ιατρός των αγώνων διαγνώσουν ότι ο αθλητής αδυνατεί να συνεχίσει να αγωνίζεται (ακόμη και μετά την πάροδο του ενός λεπτού που δικαιούται για τις Πρώτες Βοήθειες), ή όταν ο αθλητής αγνοήσει τις εντολές του Διαιτητή.\n– Νίκη εξαιτίας αποχώρησης του αντιπάλου.\nΑυτή η νίκη καταλογίζεται όταν ο αθλητής αποχωρήσει από τον αγώνα είτε εξαιτίας τραυματισμού του είτε για οποιονδήποτε άλλο λόγο. Πολύ σπάνια ο Προπονητής μπορεί να πετάξει πετσέτα στον αγωνιστικό χώρο, δηλώνοντας την αποχώρηση τού αθλητή του.\n– Νίκη με αποκλεισμό του αντιπάλου.\nΕάν ο αθλητής επιδείξει αντιαθλητική συμπεριφορά πριν την έναρξη του αγώνα, ανακηρύσσεται νικητής ο αντίπαλος.\n– Νίκη λόγω Ποινών του αντιπάλου.\nΌταν καταλογισθούν στον αθλητή δύο Γκάμτζομ, ανακηρύσσεται νικητής ο αντίπαλος.\nΠΕΡΙΓΡΑΦΗ ΔΙΕΞΑΓΩΓΗΣ ΕΝΟΣ ΑΓΩΝΑ\nΤα ονοματεπώνυμα των αθλητών που αγωνίζονται, ανακοινώνονται από τα μεγάφωνα τρεις φορές με 1’ διάλειμμα ανάμεσα στις κλήσεις και 3’ πριν την προγραμματισμένη έναρξη του αγώνα. Σε περίπτωση που δεν εμφανιστεί ένας αθλητής μέσα σε 1’ από τον προγραμματισμένο χρόνο έναρξης του αγώνα, θεωρείται ότι έχει αποσυρθεί.\nΌταν οι αθλητές παρουσιαστούν υποβάλλονται σε σωματικό έλεγχο στον ειδικό χώρο ελέγχου (απαγορεύονται αυστηρά όλα τα είδη κοσμημάτων [κολιέ, δακτυλίδια, μπρασελέ, σκουλαρίκια κ.λπ.] και ελέγχεται αν φορούν εγκεκριμένη ένδυση (εγκεκριμένο ντόμποκ). Στη συνέχεια καταλαμβάνουν μαζί με τους Προπονητές τους τη θέση τους έξω από τον αγωνιστικό χώρο, αναμένοντας το κάλεσμα για να παρουσιάσουν το Πρόγραμμά τους.\nΕισέρχονται στον αγωνιστικό χώρο με την εντολή του Συντονιστή Τσόλτζον με βήμα μαρς και λαμβάνουν θέση στον καθορισμένο χώρο μέσα στο τερέν. Το Πρόγραμμα ξεκινάει με τις εντολές του Διαιτητή Τζουμπί και Σιτζάκ. Το Πούμσε ολοκληρώνεται με το πρόσταγμα του Διαιτητή Παρό. Στο διάστημα αυτό ο Καταγράφων χρονομετρά και οι Κριτές διαμορφώνουν τη βαθμολογία.\nΣτο τέλος του Πούμσε, οι αθλητές παραμένουν όρθιοι στη θέση τους, με τα σχετικά προστάγματα του Διαιτητή Τσάριοτ και Κιόνγκνε και αναμένουν την ανακοίνωση της βαθμολογίας από τον Διαιτητή. Στη συνέχεια ακολουθεί η έξοδος του αθλητή με βηματισμό μαρς.\n– Στο Σύστημα Αποκλεισμού οι αγωνιζόμενοι στέκονται αντιμέτωποι σε στάση «Προσοχής» και υποκλίνονται ο ένας στον άλλο με το αντί στοιχο πρόσταγμα του Διαιτητή.\n– Στο Σύστημα Νοκ-άουτ, οι δύο αγωνιζόμενες ομάδες (μπλε και κόκκινη), εισέρχονται στον αγωνιστικό χώρο από κοινού. Μετά την υπόκλιση, η κόκκινη ομάδα αποχωρεί και η μπλε παρουσιάζει πρώτη το Πρόγραμμά της.\n– Εάν κατά τη διάρκεια της παρουσίασης, διακοπεί ο αγώνας για λόγους που δεν οφείλονται σε υπαιτιότητα του αθλητή, επιλύεται το πρόβλημα και η προσπάθεια επαναλαμβάνεται από την αρχή.\n– Εάν διακοπεί ο αγώνας εξαιτίας προβλημάτων που σχετίζονται με τον αθλητή (π.χ. τραυματισμός), ο Διαιτητής τού επιτρέπει να λάβει τις Πρώτες Βοήθειες, αλλά εάν δεν συνεχίσει μέσα σε 2’ (δύο λεπτά), θεωρείται ηττημένος.\nΟμαδικό Γυναικών σε άψογο συγχρονισμό στην εκτέλεση λακτίσματος (Γιοπ τσάγκι).\n(Taekwondo, Official Publication of the WTF, 2008).\nπηγή: Μιχάλης Φυσεντζίδης – “Ολυμπιακό ΤΑΕΚΒΟΝΤΟ | ΑΘΛΗΜΑ & ΤΕΧΝΗ” – Copyright © 2009


RESPECT! Φόρος Τιμής στις γυναίκες που άλλαξαν τη μόδα! Πρέπει να τις γνωρίζεις... - Newsit.gr\nNewsit / Lifestyle / RESPECT! Φόρος Τιμής στις γυναίκες που άλλαξαν τη μόδα! Πρέπει να τις γνωρίζεις…\nRESPECT! Φόρος Τιμής στις γυναίκες που άλλαξαν τη μόδα! Πρέπει να τις γνωρίζεις…\nΓυναίκες που άνοιξαν το δρόμο στη μόδα... Μορφές, ισχυρές προσωπικότητες στις οποίες οφείλουμε τη σημερινή μόδα! Respect...\nΦέτος γιορτάζουμε την 100η Παγκόσμια ημέρα της Γυναίκας! Από το 1911 μέχρι το 2011 η θέση της γυναίκας έχει βελτιωθεί σε σημαντικό βαθμό αλλά ακόμα παραμένουν ανισότητες όπως η φτώχια που πλήττει περισσότερο τις γυναίκες, η διαφορά στην αμοιβή σε σχέση με τους άντρες, οι δυσκολίες στην αγορά εργασίας και η προστασία της μητρότητας.\nGabrielle Bonheur «Coco» Chanel (19 Αυγούστου 1883 – 10 Ιανουαρίου 1971)\nTo όνομά της φέρνει αβίαστα στο μυαλό συνειρμούς πολυτέλειας και υψηλής ραπτικής! Πολλές από τις ιδέες που εισήγαγε στο χώρο της μόδας, στάθηκαν αφετηρίες για διαχρονικά κομμάτια που κάθε γυναίκα έχει στη ντουλάπα της όπως το L.B.D..


Σύμφωνα με την «Καθημερινή», αυτό διαπίστωσαν οι ελεγκτές του υπουργείου Οικονομικών κατά τη διάρκεια των ελέγχων που διενήργησαν το καλοκαίρι κυρίως στους τουριστικούς προορισμούς. Συγκεκριμένα, αρκετές επιχειρήσεις δεν φοβήθηκαν τα νέα πρόστιμα που είχαν τεθεί σε εφαρμογή στις 25 Ιουλίου 2016 και συνέχισαν την τακτική μη έκδοσης αποδείξεων για τις παρεχόμενες υπηρεσίες τους.\nΣύμφωνα με τη νομοθεσία, οι ελεγκτικοί μηχανισμοί κατά τη διαπίστωση παράβασης μη έκδοσης αποδείξεων (δεν ισχύουν για γιατρούς και ιδιωτικά εκπαιδευτήρια) επιβάλλουν πρόστιμα στο ύψος του μισού του αναλογούντος ΦΠΑ, το οποίο δεν μπορεί να είναι χαμηλότερο από 250 ευρώ για υπόχρεους τήρησης απλογραφικών βιβλίων και 500 ευρώ για υπόχρεους τήρησης διπλογραφικών βιβλίων. Τα πρόστιμα αυτά μάλιστα διπλασιάζονται σε περίπτωση υποτροπής μέσα σε μια πενταετία, ενώ εάν διαπιστωθεί η ίδια παράβαση και άλλη φορά, το πρόστιμο τετραπλασιάζεται. Ετσι, στην περίπτωση όπου σε ένα μπαρ διαπιστωθεί ότι δεν εκδόθηκαν 10 αποδείξεις στις οποίες αναλογεί ΦΠΑ 50 ευρώ, το πρόστιμο αυτόματα διαμορφώνεται σε 250 ευρώ.\nΕάν ο ίδιος επιτηδευματίας μέσα σε μια πενταετία υποπέσει στην ίδια παράβαση, ακόμα και αν δεν έχει εκδώσει μία απόδειξη, το πρόστιμο διαμορφώνεται σε 500 ευρώ, ενώ η εκ νέου διάπραξη της ίδιας παράβασης συνεπάγεται πρόστιμο 1.000 ευρώ. Σύμφωνα με πληροφορίες, εξετάζεται να ισχύσουν ξανά τα αυτοτελή πρόστιμα, στις περιπτώσεις των γιατρών και φροντιστηρίων που εντοπίζονται να μην εκδίδουν αποδείξεις.\nΩστόσο, έχουν διατυπωθεί εισηγήσεις για ιδιωτικά σχολεία, φροντιστήρια και γιατρούς να μην ισχύσει το 48ωρο «λουκέτο», διότι θα δημιουργήσει πολλαπλά προβλήματα στον κοινωνικό ιστό της κάθε περιοχής. Σημειώνεται ότι το καλοκαίρι επιβλήθηκε η ποινή της αναστολής λειτουργίας σε 110 καταστήματα σε τουριστικούς προορισμούς της χώρας (μπαρ και ταβέρνες).\nΝέα αυστηρότερα πρόστιμα από την εφορία για τις αποδείξεις added by Press Room on 5 Νοεμβρίου, 2016